Izvor: Sportske.net, 22.Nov.2019, 15:01\nReprezentacija Srbije vodi sada već dramatičnu borbu sa Rusima za plaasman u polufinale Dejvis kupa.\nPočelo je ubedljivim porazom Krajinovića od Rubljeva, a izjednačenje Srbiji je doneo >> Pročitaj celu vest na sajtu Sportske.net << Novak Đoković, pobedom nad Karenom Hačanovim (6:3, 6:3).\nKonačna odluka o polufinalistima biće doneta u predstojećem dublu, a prema poslednjim informacijama, selektor reprezentacije Srbije Nenad Zimonjić odlučio je da promeni sastav našeg dubla u odnosu na prethodna dva meča, protiv Japana i Francuske.\nTada su naš dubl činili Janko Tipsarević i Viktor Troicki, ali danas je selektor odlučio da umesto Janka nastupi Novak Đoković u tandemu sa Troickim!\nNa drugoj strani se ponovo očekuju Hačanov i Rubljev, koji imaju polovičan učinak u dublu u prva dva kola - pobedili su Hrvate, izgubili od Španaca.\nTako blizu, a tako daleko, bolan poraz reprezentacije Srbije...Reprezentacija Srbije nije uspela da se plasira u polufinale Dejvis kupa pošto su danas u veoma dramatičnom dublu Rubljev i Hačanov savladali Đokovića i Troickog sa 2:1, po setovima 6:4, 4:6, 7:6 (10:8)...Rusi će se tako sutra sastati...


RTS javlja da je u eksploziji lakše povrijeđeno troje radnika\nJaka eksplozija dogodila se 19. juna uvečer u krugu fabrike municije “Sloboda” u Čačku u centralnoj Srbiji, prenijela je Radio televizija Srbija (RTS).\nNaređena je evakuacija građana koji žive u okolini fabrike, javlja RSE.\nU toj fabrici u ranim jutarnjim časovima 4. juna dogodila se serija eksplozija u magacinu gotovih proizvoda. Uzrok te nesreće, u kojoj niko nije povrijeđen, još nije poznat.\nKompanija “Sloboda” saopštila je tada da je do požara i eksplozije došlo u izdvojenom dijelu fabrike, u prigradskom naselju Pridvorica, koji je predviđen za skladištenje i čuvanje elemenata za kompletiranje upaljača i gotovih proizvoda za municiju manjih kalibara i da je formirana komisija koja će utvrditi uzrok požara.\nDva dana kasnije, 6. juna, kasno uvečer došlo je do još jednog incidenta u fabrici “Sloboda”. Direktor te kompanije Zoran Stefanović rekao je agenciji Tanjug da se zapalio komad baruta, ali da to nije izazvalo požar, niti eksploziju.


Izabrane najbolje aplikacije na državnom App takmičenju | Mtel.ba Izabrane najbolje aplikacije na državnom App takmičenju\nIzabrane najbolje aplikacije na državnom App takmičenju\nNajbolji timovi i njihovi mentori, na državnom takmičenju osvojili su vrijedne nagrade, ali i mogućnost da učestvuju u Regionalnom App takmičenju, te otputuju u Porto na svjetski poznatu IT konferenciju.\nU trećem ciklusu društveno odgovornog projekta za srednjoškolce koji kompanija m:tel realizuje od 2017. godine, a koji se tiče kreiranja mobilnih aplikacija za Android ili iOS, ove godine su na državnom nivou za najboljih pet odabrane aplikacije srednjoškolaca iz Banjaluke, Doboja, Gradiške i Mostara.\nTakmičenje ima i regionalni karakter jer se, zahvaljujući regionalnom poslovanju Telekom Srbija Grupe, čiji je dio i kompanija m:tel, istovremeno organizuje i u Srbiji i u Crnoj Gori.\nKako je već treća godina zaredom kako m:tel objavljuje ovaj konkurs, sve je više škola učesnica iz cijele BiH koje su se zainteresovale za takmičenje, odnosno da svoje učenike podrže u ovom korisnom i obrazovnom procesu.\nNajboljih pet aplikacija koje su stigle na adresu m:tel-a, po ocjeni stručnog žirija iz kompanije, stiču pravo učešća na regionalnom takmičenju koje će ove godine u februaru mjesecu biti održano u Banjaluci, gdje će se takmičiti sa svojim vršnjacima iz Srbije i Crne Gore.\nNakon ocjenjivanja aplikacija po kriterijumima koji su uključivali ideju, kompleksnost rješenja, realizaciju, inovativnost, dizajn, funkcionalnost i opšti utisak, u prvih pet izdvojile su se aplikacije:\nCookIT - JU Saobraćajna i elektrotehnička škola Doboj\nNaziv tima: „Electronic Code“\nAplikacija predstavlja mini društvenu mrežu za ljubitelje kuhinje.\nKuMe (Kućni Menadžer) - JU Gimnazija Banjaluka\nNaziv tima: “Linuxovci”\nAplikacija prikazuje podatke o mjerenjima sa senzora i omogućava njihovu kontrolu, čime čini IoT sistem.\nKalkulator ishrane - JU Gimnazija Banjaluka\nNaziv tima: “Nature Dev”\nAplikacija se bavi ishranom, a izrađena je u tri moda.\nSmart Easy Education- JU Tehnička škola Gradiška\nNaziv tima: „Black Software Studio“\nAplikacija je namijenjena učenicima u edukativne svrhe, društvena mreža za srednjoškolce.\nSportsmart - Gimnazija Mostar\nNaziv tima: „Sportsmart Team“\nAplikacija je osmišljena kao fitness app, koja prati korisnike pomoću GPS-a i Google Map-a tokom trčanja, hodanja itd.\nPobjednike Regionalnog app takmičenja čeka putovanje na svjetsku konferenciju NDC, koja se održava u portugalskom gradu Porto.\nNagrade za osnovne škole u okviru konkursa medijske pismenosti


Kosovska Mitrovica: Srpski policajci ponovo protestuju, sutra i blokada Jarinja na sat vremena | KoSSev\nKosovska Mitrovica: Srpski policajci ponovo protestuju, sutra i blokada Jarinja na sat vremena\nNedelja 20. septembar 2015, 16:04\nIako su očekivali da će do kraja maja posebna radna grupa MUP-a Republike Srbije za rešavanje slučajeva privremeno penzionisanih pripadnika MUP-a sa Kosova pripremiti predlog nacrta zakonskog rešenja za ove radnike, to se nije dogodilo. I pored toga što je prema zajedničkom dogovoru sa Beogradom, druga, podradna grupa, sastavljena od ovih radnika sa Kosova, pokušala da pomogne kolegama i stručnjacima iz Beograda da se njihov status reši, ni oni nisu do sada uspeli u tome. I dalje nezadovoljnih 800 radnika srpske policijske administracije i samih policajaca sa Kosova i Metohije najavili su novi protest za sutra u 11 sati ispred zgrade Kancelarije za KiM u Kosovskoj Mitrovici, ali i jednosatnu blokadu integrisanog prelaza Jarinje.\n"Očekujemo da na protestu sutra bude oko nas 500. Mi ćemo posle protesta u Kosovskoj Mitrovici svojim vozilima krenuti ka Jarinju," potvrdio je za KoSSev jedan od predstavnika ovih radnika, Slaviša Kocić.\nOdluka o novom protestu usledila je nakon sastanka koji su dve radne grupe imale u Beogradu ovog četvrtka a na kojem, ponovo, po Kocićevim rečima, nije bilo pomaka.\n"Naši predstavnici su bili na tom sastanku u četvrtak u Beogradu. Njima su tamo predstavnici radne grupe predočili problem, ali nema rešenja. Pa mi upravo, zato što imamo i znamo koji je naš problem, od njih tražimo rešenje, iako je obećan predlog zakonskog rešenja kojim bi se naš status na valjano pravno-zakonski način uredio," rekao je Kocić.\nOvi policajci podsećaju da bi se zakonskim aktom, za koji im je proletos obećano da će se po brzoj proceduri usvojiti u skupštini Srbije, radno-pravni status za više od 800 radnika srpske policijske administracije i samih policajaca sa Kosova uvesti u zakonske okvire, a nakon donošenja i sprovođenja Uredbe Vlade Srbije o uslovima za ostvarivanje prava na posebnu penziju zaposlenih u MUP-u na teritoriji AP Kosova i Metohije, 2013. godine, kojom su sve službe srpskog MUP-a prestale da rade na Kosovu, u decembru iste godine, potpisujući rešenja o prevremenoj i posebnoj penziji.\nDo sada je više stotina policajaca uložilo žalbe na sporna rešenja o prestanku radnog odnosa, koje su kasnije, odlukom žalbene komisije Vlade i odbijene, nakon čega su ovi radnici pokrenuli tužbe pred Upravnim sudom koji je do sada rešio preko 500 tužbi u korist radnika, ali MUP još uvek nije počeo da sprovodi rešenja Upravnog suda. Oko 1.200 policajca i radnika MUP-a na Kosovu i Metohiji penzionisano je 2013. godine, nakon potpisivanja Briselsog sporazuma. Na Severu Kosova oko 160 policajaca i administrativnih radnika nije integrisano u Kosovsku policiju.\nSrpski MUP-ovci sa Kosova: Očekujemo zakonski akt o regulisanju našeg statusa\nSrbija formira radnu grupu za rešavanje problema neintegrisanih radnika MUP-a sa KiM-a


Zimska oprema od juče obavezna u Srbiji, na Kosovu od 15. novembra | Radio Kosovska Mitrovica\nZimska oprema od juče obavezna u Srbiji, na Kosovu od 15. novembra\n2. November, 2021 09:02 |\nU zimsku opremu spadaju četiri zimska pneumatika, kod kojih dubina gazećeg sloja nije manja od četiri milimetra, kao i odgovarajući lanci za sneg, kazao je za Radio Kontakt Plus Miljan Stojanović iz Auto-moto Saveza u Kosovskoj Mitrovici.\n„Vozači su u obavezi da koriste zimske gume, jer je onda vozilo tokom zimske sezone stabilnije, prianjanje je znatno bolje i zaustavni put vozila je kraći, pa je samim tim veća verovatnoća da će se prilikom proklizavanja vozilo bolje i bezbednije zaustaviti, kako ne bi došlo do povreda i nesreća“, objašnjava Stojanović.\nZimske gume sačinjene su od specijalne smese koja se bolje ponaša na zimskim temperaturama, u odnosu na letnje pneumatike.\nZa razliku od letnjih, zimske gume se ne stvrdnjavaju na niskim temperaturama i zato ih je bitno koristiti ne samo na snegu i ledu, već na suvoj podlozi čim temperatura padne ispod sedam stepeni.\n„Vozači su u obavezi da imaju sve četiri zimske gume na svom automobilu, zbog svoje, ali i zbog bezbednosti ostalih učesnika u saobraćaju“, poručuje Stojanović.\nZimska sezona 2021/2022 na Kosovu počinje 15. novembra i traje do 15. marta, rekao je za ovaj medij portparol Kosovske policije za region Sever, poručnik Branislav Radović.\nRadović je poručio da Kosovska policija ima nultu toleranciju prema svim prekršiocima zakona kada je u pitanju neposedovanje zimske opreme.\n„Ukoliko vozač ne poseduje zimsku opremu, a učestvuje u saobraćaju ili u saobraćajnoj nezgodi, kazne su različite i zavise od nekoliko faktora – da li je vozilo osigurano, da li je vozač bio pod dejstvom alkohola ili opojnih supstanci i tako dalje“, objašnjava Radović.\nKada je u pitanju zimska sezona u Srbiji, ovako stoje stvari kada je u pitanju kažnjavanje nesavesnih vozača:\n• ako je na kolovozu sneg, led ili poledica, a vi nemate zimske gume na sva četiri točka – možete biti kažnjeni od 20.000 do 800.000 dinara,\n• ukoliko dođe do saobraćajne nezgode, vlasnik vozila će snositi odgovornost kao da je vozilo tehnički neispravno ukoliko nije bilo opremljeno adekvatnom zimskom opremom, pa su kazne za neposedovanje odgovarajuće opreme ozbiljne.\nZamena guma kod vulkanizera košta i do 2.000 po točku.


Naslovnica NAJNOVIJE Društvo Sarajevo: Sutra protestna šetnja zbog ubistva Muhameda Mursija\nEgipatska Unija u Bosni i Hercegovini, član Internacionalne koalicije Egipćana u svijetu, i Udruženje egipatske dijaspore organizuju mirni protest ispred Ambasade Egipta u Sarajevu sutra (subota 22. juna 2019.) od 13:30 sati a od 14:20 sati će se organizovati mirna šetnja od Sebilja do BBI centra.\nProtest se organizuje s ciljem izražavanja podrške egipatskom narodu, a ujedno i protivljenju i oštrom osuđivanju sadašnjeg režima, produkta vojnog udara od 2013., i to zbog grubog kršenja osnovnih ljudskih prava- prava na život i fer suđenje. Vrhunac pomenutog neljudskog postupanja i diktatorskog ponašanja režima prema prvom i do sada jedinom legalno izabranom predsjedniku Dr. Mohamedu Morsiju je prouzrokovalo njegovu neočekivanu smrt dana 17.06.2019 godine, nakon što je 6 godina nevin boravio u zatvoru.\nPotvrđeno je da su više od 10 puta pokušali da usmrte Dr. Mohameda Morsija kroz uskraćivanja lijekova, adekvatnog liječenja čak i o vlastitom trošku, te podmetanja otrova kroz hranu o čemu je i on sam više puta upozoravao sudije u toku montiranog postupka.\nGrađani Bosne i Hercegovine porijeklom iz Egipta, žele dići svoj glas i alarmirati javnost za zaustavljanje ovog najtežeg kršenja osnovnih ljudskih prava.\nMontirani proces suđenja Dr. Mursija od strane režimske vlasti je proglašen od strane svih međunarodnih organizacija za ljudska prava, uključujući UN izaslanika za ljudska prava, Human Rights Watch i Amnesty International, teškim kršenjem ljudskih prava i prava na pravedno i pravično suđenje, a gdje u njima nije ispoštovan ni minimum međunarodnih standarda.\nOrganizatori napominju da je do sada 551 osoba, koje su neosnovano zatvorene u egipatskim zatvorima, bez prava na pravično suđenje, umrlo pod sumnjivim okolnostima.\nU toku šetnje uz transparente će biti nošen prazan tabut prekriven Egipatskom zastavom kao simbolom nošenja tijela dr. Muhammeda Mursija zbog odluke trenutnog režima u Egiptu da se njegova dženaza upoće ne održi javno.


Srbija ne želi da bude na začelju Evrope - Ozonpress :: internet portal\nSrbija ne želi da bude na začelju Evrope\nSrbija ne želi da bude na začelju Evrope po brzini izvršenja presuda\nIzmene Zakona o izvršenju i obezbeđenju unaprediće sprovođenje sudskih odluka\nSrbija je pretposlednja zemlja u Evropi po brzini izvršenja presuda s obzirom na to da je za sprovođenje jedne sudske odluke potrebno gotovo 600 dana. Očekujemo da izmene Zakona o izvršenju i obezbeđenju unaprede efikasnost jer smo kroz kvalitetnu javnu raspravu došli do dobrih rešenja i voleo bih da privreda bude redovno uključena u izradu propisa kao i da ukazuje na probleme u primeni postojećih, izjavio je ministar pravde Nikola Selaković na današnjem radnom susretu s članovima i partnerima NALED-a.\nIzmene Zakona o izvršenju i obezbeđenju rasteretiće sudove velikog broja starih predmeta, deo ovlašćenja biće prenet u nadležnost izvršitelja i ujednačiće praksu u postupanju sudija. Selaković je savetovao učesnike skupa da u većoj meri koriste instrument medijacije jer se suđenje svuda u svetu pokazalo kao skup način rešavanja sporova.\nGovoreći o problemu sive ekonomije i neefikasnom rešavanju postupaka po prijavama inspektora, ministar pravde istakao je da problem ne leži samo u sudovima. Selaković je naveo primer da inspektor ne dođe na suđenje da dokaže prekršaj ili dokaz koji dostavi nije dovoljno snažan zbog čega prijava bude odbačena. On je ipak dodao da manjkaju specijalizovana znanja za pojedine oblasti i da je prisutan otpor prema usavršavanju kod dela sudija.\nČlan Upravnog odbora NALED-a Vojislav Genić naglasio je da će podrška pravosudnih organa u borbi protiv nelegalnog poslovanja biti veoma značajna kada počne primena nacionalnog programa za suzbijanje sive ekonomije na kojem rade NALED i Vlada Srbije.\n– Podaci NALED-a pokazuju da se okonča tek 46% postupaka protiv lica koja posluju u sivoj zoni i naplati 40,5% kazni. Verujemo da je pored podizanja kapaciteta inspekcija bitno i da se tužioci i sudije specijalizuju za ovu vrstu postupaka. Time bi bila poslata jasna poruka svima koji nameravaju da krše zakon da će biti brzo otkriveni i kažnjeni. Bilo bi neophodno i da se izmeni Krivični zakonik i olakša dokazivanje krivičnih dela u oblasti sive ekonomije – rekao je Genić.\nMinistru Selakoviću ukazano je na probleme članica NALED-a iz redova gradova i opština sa lažnim prijavljivanjem ujeda pasa lutalica. Kako je naveo, uočeno je da ista lica podnose zahteve za odštetu na teritoriji više lokalnih samouprava.\n– Taj problem ozbiljno pritiska lokalne budžete i spremni smo da pomognemo u osmišljavanju modela koji će zaustaviti ovu praksu – dodao je Genić.\nZa spas Čačka


Goran Nikolić - Ekonomski uzroci krize liberalnih demokratija\nGoran Nikolić 11.08.2021. 19:05 12.08.2021.\nOd kada se početkom 2020. godine proširio svetom, virus COVID-19 je negativno uticao na nivo demokratije, budući da je još uvek aktuelna pandemija otkrila slabosti svih stubova „liberalne demokratije“\nDa li recesija 2008-09, te snažna ekonomska kriza izazvana pandemijom kovida, dovodi do urušavanja tzv. liberalne demokratije? Mnogi analitičari navodnu eroziju po mnogima od njih doskora inače skoro perfektne „liberalne demokratije“ (što je naravno idealizacija karakteristična za zapadne analitičare i deo je šireg geopolitičkog narativa zapadnih elita) vide kao posledicu iracionalnosti ljudi, tj. mogućnosti da lako budu zavedeni od strane demagoga, a kao dobar primer navode lažni „konzervativizam radničke klase“ u SAD.\nDrugi pak smatraju da je tzv. „elita“ krivac, te da je ova privilegovana grupa podstakla oblik globalizacije koji koristi samo bogatima, stvarajući od sebe oligarhiju, koju oni posmatraju isključivo u negativnom kontekstu, različito od npr. Sluyter-Beltrãoa. Naime ovaj referentni autor vidi (organizacionu) oligarhiju kao imperativ savremene organizacije, odnosno potrebe da se dođe do kompetentnog rukovodstva, centralizovane vlasti i podele zadataka unutar profesionalne birokratije (što vodi ka stvaranju kaste lidera čije će im vrhunsko znanje, veštine i status, u kombinaciji sa hijerarhijskom kontrolom ključnih organizacionih resursa, omogućiti da dominiraju širim članstvom i „menadžovanju“ nekoherentne grupe).\nKao neizbežno, nameće se pitanje kako ograničiti autoritarne ambicije izabranih političara, odnosno kako izbeći „subverziju“ demokratije od strane izabranih aktuelnih lidera, posebno imajući u vidu da su u polarizovanim izbornim jedinicama ili društvima birači spremni da zamene demokratske principe za partijske interese.\nNe izostaju ni analize institucija „liberalne demokratije“, odnosno kako su njihove promene poslednjih decenija, kroz npr. slabljenje sindikata ili jačanje neoliberalnog koncepta ekonomskog upravljanja, olakšavale uspon autoritarnih pokreta i lidera. Često se kao primeri lošeg stanja navode mogućnost povratka Trampa u SAD, pre svega usled radikalizacije Republikanske stranke, kao i to da Brazilom i Indijom, dvema najvećim svetskim demokratijama, upravljaju krajnje desničarski populisti. Generalno, kao glavne razloge slabljenja tzv. liberalne demokratije u SAD većina referentnih autora vidi negativnu reakcija srednje i radničke klase na globalizaciju, čiji realni dohoci nisu porasli u poslednjih 40 godina, dok je i politički sistem SAD, koji se u osnovi može opisati kao „vetokratija“, dao svoj negativan doprinos (npr. Kongres ne može da usvoji budžet, interesne grupe, odnosno kohorte sa mnogo bogatstva i moći imaju neproporcionalno mnogo uticaja na funkcionisanje sistema).\nI pored skoro permanentne kritike političkog miljea, većina uglednih autora kao najveću vrednost izbornog procesa vidi njegovu sposobnost da saobražava i kanališe sve sukobe koji mogu nastati u društvu, i to na način koji održava relativnu slobodu i mir (sama po sebi ova njegova karakteristika je dovoljna da se on kao institucija sačuva). Dakle, iako su raspadom tradicionalnih partija izbori izgubili poželjnu tradiconalnu ideološku matricu, oni ostaju najmanje loš način određivanja odgovornih za prioritete određene društveno-političke zajednice. Povezano s tim, glavni doprinos partija je regulisanje rivalstva, kanalisanje političke energije i stvaranje linija podele koje čine pluralističku politiku smislenom. Dakle, najvažnije uloge organizovanih stranaka su struktuiranje političkih sukoba; objedinjavanje grupnih interesa, te pružanje pojedincima znakova o tome kako da se politički postave u odsustvu detaljnog razmatranja svakog političkog pitanja koje se pojavi.\nKriza liberalnih demokratija\nU ovom tekstu „(liberalnu) demokratiju“ ćemo posmatrati kao sistem vladavine koji nadilazi korektno sprovođenje izbora i shodno tome uključuje, pored kvaliteta izborne demokratije, zakonodavna i sudska ograničenja izvršne vlasti te jednakost pred zakonom i slobodu pojedinaca. Dodatno, potrebno je napomenuti faktički dva elementa „liberalne demokratije“. Liberalni deo, koji je vladavina prava, znači opšteprihvaćena pravila koja postavljaju jasna ograničenja u načinu na koji država može da vrši vlast. Drugi je demokratija, koji je pre svega manifestovan u izbornom procesu koji garantuje da država predstavlja interes što većeg broja stanovništva, a ne samo elita koje je vode. Turska je dobar primer demokratskog dela liberalne demokratije koji se okrenuo protiv liberalnog dela (demokratija bez liberalizma), budući da je predsednik Erdogan svoju visoku popularnost iskoristio kao osnovu za kretivno tumačenje zakona kako bi mogao da diskvalifikuje opozicione kandidate.\nDemokratije su pokazale izvesnu otpornost na krizu, iako nisu izbegle političke posledice ekonomske recesije 2009. Bes je u velikoj meri kanalisan preko glasačkih kutija, a i kada se izlazilo na ulične proteste sve je ostalo u granicama normalnosti, čak i u Grčkoj početkom prethodne decenije. Naime, uprkos brojnim nesavršenostima, demokratski sistemi pružaju građanima bar neku mogućnost da mirno izraze frustraciju kroz otvorenu debatu i izbore, što povećava verovatnoću da će građani nastaviti da prihvataju politički sistem kao legitiman čak i kada su ekonomski rezultati koje data privreda ostvaruje veoma nepovoljni.\nOsobe zadužene za prebrojavanje glasova tokom pražnjenja glasačkih kutija na jednom biračkom mestu u noći američkih predsedničkih izbora, Portland (Oregon), 03. novembar 2020. (Foto: AP Photo/Paula Bronstein)\nInteresantno je da su i autokratski sistemi pokazali političku stabilnost, što je u suprotnosti sa visokim stepenom društvenih preokreta koji su se dogodili nakon Velike depresije 1930-ih. Ovo se delimično može objasniti brzim i odlučnim ekonomskim merama vlada (ogroman nagli rast fiskalne potrošnje i podržavajuća ekspanzivna monetarna politika, koja je pojačala dotok kredita ka privredi), dok alternative kapitalizmu nisu stekle veliku popularnost. Povećano nezadovoljstvo ljudi demokratijom u istočnoj Evropi primer je dugoročnih problema koje recesija može izazvati, što je povezano sa činjenicom da ekonomska nejednakost i stepen korupcije rastu tokom recesije.\nNa iste zaključke ukazuje i studija Kriesija (2020), koji usvajajući perspektivu građana pita iste da li se pridržavaju principa demokratije i kako ocenjuju demokratiju u Evropi. Anliza ukazuje da građani generalno podržavaju demokratske principe, ali su veoma kritični prema načinu na koji se trenutno primenjuju u svojoj zemlji. Porast populizma je neupitan, ali treba napomenuti da je on posledica dugoročnih strukturnih promena u društvima, nezavisno od trenutne ekonomske krize, kao i s tim povezanog političkog nezadovoljstva. Čak i kada populisti dođu na vlast, postoji pet ograničenja koja ublažavaju pretnju po demokratiju koju oni predstavljaju – institucionalna, stranačka, međunarodna, tržišna ograničenja i ograničenja koja nameću građani.\nDa demokratija nije bez rizika ukazuje jedna od mnogih empirijskih analiza uticaja ekonomske krize 2008-2014. na evropske demokratije. Pokazalo se da je posledično smanjenje dostupnosti privatnih i javnih resursa usled ekonomske krize izazvalo više negativnih posledica, dovodeći do generalnog pogoršanja vladavine prava te do delimičnog pada poverenja u institucionalne kanale repezentativnosti (u lokalnim i nacionalnim skupštinama) u korist uličnih protesta. Dodatno, građani su postali senzitivniji i više zahtevni pogledu onoga što vlade pružaju, što nije nužno loša konsekvenca, ako izuzmemo njen često populistički aspekt.\nDo sličnih nalaza došli su autori studije „The crisis of democracy“, koji su konstruisali Indeks liberalne demokratije, koji uključuje različite principe demokratije (izborni, liberalni, participativni i egalitarni). Ovaj koeficijent je u zemljama osnivačima EU od 1990, uprkos manjim usponima i padovima, ostao manje-više stabilan, dok se u južnoj Evropi ekonomska kriza odrazila na demokratiju kroz masovne demonstracije, česte promene vlasti i jačanju uticaja tzv. antisistemskih stranaka (Siriza, Podemos), sa Poljskom i Mađarskom na istoku Starog kontinenta, koje se kreću u pravcu „neliberalne demokratije“. U zapadnoj i severnoj Evropi izborni uspeh desničarskih populističkih partija dostigao je visok nivo, na kome se održava.\nGeneralno, širom Evrope uspon populističkih i ekstremističkih snaga povlači za sobom rastuću polarizaciju društva, gde poverenje u demokratske institucije opada, dok se zajedničke evropske vrednosti, kao i projekat evropske integracije kao takav, sve više dovode u pitanje. Ankete stanovništva poput Eurobarometra (subjektivna dimenzija krize) otkrivaju da značajan deo stanovništva nije zadovoljan načinom na koji demokratija funkcioniše u njihovoj zemlji, posebno u državama istočne i jugoistočne Evrope, s manje od trećine stanovništva zadovoljnih demokratijom (npr. Hrvatska, Grčka).\nUticaj kriza na slabljenje demokratije\nOd kada se početkom 2020. godine proširio svetom, COVID-19 je negativno uticao na nivo demokratije, budući da je pandemija otkrila slabosti svih stubova „liberalne demokratije“, od izbora i vladavine prava do izrazito neproporcionalnih ograničenja slobode okupljanja i kretanja. Promene izazvane pandemijom dovele su mnoga društva u otežano političko stanje; sa izraženijim rasnim, etničkim i rodnim nejednakostima (npr. na Filipinima, gde su vlasti pojačale hapšenja korisnika društvenih medija, uključujući i one koji su kritikovali vladin odgovor na pandemiju). Vlade širom sveta takođe su primenile razne instrumente za nadzor. Dodatno, zvanični odgovori na COVID-19 postavili su osnovu za ponašanje organa vlasti koji bi mogli uticati na demokratiju u godinama koje dolaze. Kao i u odgovoru na terorističke napade 11. septembra 2001, kada su SAD dramatično proširile svoje nadzorne aktivnosti u ime nacionalne bezbednosti, pandemija virusa COVID-19 pokrenula je promenu normi i usvajanje problematičnog zakonodavstva koje će biti teško poništiti nakon obuzdavanja virusa.\nJavna zdravstvena kriza izaziva veliku ekonomsku krizu, pošto zemlje širom sveta padaju u recesiju, a milioni ljudi ostaju nezaposleni. Marginalizovano stanovništvo nosi teret pandemije i njenog ekonomskog uticaja, što je, između ostalog, pogoršalo nejednakost u prihodima, što ukazuje na to da bi ekonomski pad uzrokovan pandemijom mogao i sledećih godina nastaviti da urušava demokratiju. Indikativno je iskustvo globalne finansijske krize 2008-2009. koju su pratili politička nestabilnost i pad nivoa demokratije. Učinci klimatskih promena mogli bi imati sličan dugoročan uticaj kao kovid, s masovnim raseljavanjem koje podstiče sukobe i više nacionalističke, ksenofobne i rasističke politike.\nPetanest godina pada demokratije (Izvor: Fridom haus)\nSa pandemijom kovida i s njom izazvanom ekonomskom krizom, nivo demokratije u svetu beležio je novi pad u 2020, prema podacima Fridom hausa, i to petnaestu godinu zaredom. Naime, zemlje koje su imale pogoršanje indikatora demokratije po Fridom hausu 2021. nadmašile su države sa poboljšanjima istoga sa najvećom marginom od početka ovakvog trenda 2006. Kako kaže jedan od najvećih autoriteta u ovoj tematici, Leri Dajmond (skovao termin „demokratska recesija“): nema ničeg neizbežnog u širenju demokratije. Dok je 1900. bilo je samo 11 demokratija (računate su samo zemlje sa populacijom većom od milion), 1920. bilo ih je 20, te 29 1974. Do 1993. broj demokratija je narastao na 77 – predstavljajući, po prvi put u istoriji, većinu zemalja. Do 2005. broj demokratija je porastao na 89, od kada kreće konstantan pad, na 82 u 2020. Tokom druge decenije 21. veka čak jedna od šest demokratija je doživela neuspeh!\nSlabljenje tzv. liberalne demokratije povezano je i sa sve češće iznošenim tezama o inherentnoj inferiornosti demokratije, koju posebno propagiraju alternativni masovni pokreti u demokratskim državama, kao i kineski i ruski zvaničnici sa narativom da je demokratija u opadanju jer nije u stanju da odgovori na potrebe ljudi. Indikativno je da su se tokom 2020. nastavili dugogodišnji sukobi u Libiji i Jemenu, te da su lideri Etiopije i Azerbejdžana pokrenuli ratove u regionima Tigraj i Nagorno-Karabah, oslanjajući se na podršku autoritarnih suseda Eritreje i Turske.\nPredlozi za popravku\nU pokušaju da dođe do predloga za unapređenje sistema, autorka Helen Landemor promoviše novi model onoga što ona naziva „otvorenom demokratijom“, šemu koja raskida sa dve liberalno-demokratske institucije koje se obično uzimaju zdravo za gotovo (izbori i političke stranke), koji faktički traži od građana da pristanu na odluke elita. Bolji pristup, tvrdi ona, zamenio bi izabrana predstavnička zakonodavstva „otvorenom mini javnošću“. Ove nasumično odabrane skupštine, poznate i kao „lotokratije“ (bile bi izabrane žrebom), mogle bi brojati od 150 do 1000 građana i omogućile bi ljudima da direktno vrše vlast i naravno donošenje zakona. Polazi se od toga da obični građani mogu donositi dobre odluke ako su dovoljno otvorenog uma i na odgovarajući način savetovani od strane stručnjaka. Ljudi izabrani za skupštinu putem žreba bili bi istinski reprezentativni, ali bi takođe činili neku vrstu privremene elite, jer će oni na kraju odlučiti o stvarima. Ova vrsta sistema je superiornija u odnosu na onu u kojoj dominiraju moćni političari, koji skoro uvek potiču iz viših društveno-ekonomskih slojeva i najviše sprovode njihove interese.\nLandemor tvrdi da je ključno otkloniti grešku u dizajnu svakog sistema izborne demokratije koji je zasnovan na partijskoj konkurenciji, jer su takvi aranžmani namerno elitistički. Nedavne studije slučaja, koji uključuju skupštine građana koje donose odluke o istopolnim brakovima i abortusu u Irskoj, propisima motornih sanki u Finskoj, i Francuskoj građanskoj konvenciji o klimi, sve su pozitivni primeri (iako su npr. obrazovani muškarci igrali posebno istaknutu ulogu). Ostaje prigovor da bi takva savetodavna tela takođe mogla favorizovati privilegovane, bilo zato što će se oni koji se osećaju nekvalifikovanim uzdržati ili zato što će u raspravi dominirati obrazovaniji i elokventniji učesnici.\nIako izbor putem žreba (lutrija) ne obezbeđuje jednakost uticaja (budući da će retorički vešti uvek imati prirodnu prednost), ipak on daje svim građanima jednake šanse da budu izabrani za učešće, te bi posledično „lotokratija“ bila ipak napredak od današnjih „rotirajućih“ sistema, gde političari i lobisti stalno menjaju mesta. Ako bi npr. primenili nešto poput ovakvog sistema, zamislite zapošljavanje u školstvu putem lutrije jedanput ili dva puta godišnje, koja bi bila prenošena preko nacionalne televizije i gde bi svi unapred prijavljeni kandidati morali da ispune zakonom propisane uslove (pobednici, tj. izabrani, mogli bi biti oni čiji poslednji brojevi JMBG-a odgovaraju onima koji su izvučeni na javnom žrebu).\nGrešku u dizajnu sistema zasnovanog na izborima takođe vide i Šafer i Curn, koji se u monografiji Demokratska regresija, žale na „nedostatak otvorenosti“ u današnjim demokratskim političkim institucijama. Oni tvrde da su razlozi za ponovno pojavljivanje „autoritarnog populizma“ danas izrazito politički, a ne prvenstveno „ekonomski“ ili „kulturni“, sa parlamentima koji su postali mnogo manje osetljivi na političke preferencije manje dobrostojećih građana (poslanici su veoma različite vrste ljudi od ogromne većine birača, i s tim je povezan pad poverenja u parlamente).\nDodatno, mnoge odluke potpuno su oduzete parlamentima (uloga takozvanih nezavisnih meritokratskih institucija izuzetno se povećala poslednjih decenija: npr. između 1990. i 2008, centralne banke su stekle veću autonomiju u 84 zemlje). Izolacija elitnih donosilaca odluka iskrivljuje političke ishode u određenom pravcu, a tzv. nezavisne institucije pokazuju „kosmopolitsku pristrasnost“, promovišući međunarodna pravila, otvorena tržišta i individualna prava, na štetu „komunitarizma“. Sa ovim je direktno povezan i sve manji prostor za političko odlučivanje na nivou nacionalne države. Oni se zalažu za preispitivanje „tehnokratije“ (odnosno eksperata), više poverenja u građanstvo i s tim povezano poboljšanje građanskog obrazovanja i vraćanje izvesne kontrole nad nezavisnim institucijama.\nNasuprot ovim predlozima, francuska ekonomistkinja Žulija Kejdž drži se političkih stranaka, predlažući temeljnu reformu finansiranja izbornih kampanja, kao i njihove kadrovske strukture (pripadnici radničke klase čine samo pet odsto britanske i tri odsto francuske nacionalne skupštine). Političke stranke po prirodi nisu udaljene od ljudi već su koncipirane da previše zavise od bogatih donatora koji se suočavaju sa premalo ograničenja. Ova autorka želi sistem u kojem svi građani dobijaju javno finansirani „vaučer za demokratsku jednakost“, koji će potom potrošiti na svog omiljenog kandidata ili stranku na izborima.\nGrađanin prolazi pored biračke kutije na jednom biračkom mestu u Beogradu, 21. jun 2020. (Foto: Tanjug/Zoran Žestić)\nDobro je da konačno postaje jasno da demokratija pati od brojnih manjkavosti od kojih mnoge nisu adresirane upravo zbog toga što zainteresovane elite ne žele da se bilo šta menja u sistemu u kome im tako dobro ide. Upravo je zadatak slobodnih intelektualaca, poput citiranih troje, da ponude razne opcije, mnoge naizgled i bizarne, od kojih neke mogu dobiti podršku javnosti i koje će teško biti ignorisati. Na kraju, zar je neko pre 2008. mogao očekivati tako izdašnu fiskalnu potrošnju, dobrim delom usmerenu upravo ka srednjoj i radničkoj klasi, u vreme dok je „važeća“ monetaristička teorija (kvantitativna teorija novca „Čikaške škole“) tvrdila da će to nužno izazvati visoku inflaciju (koje posle toliko godina nema). Naravno da je spremnost vladajućih elita da spasu sistem i po cenu ustupaka običnim ljudima razlog za ovakvo ponašanje, ali i ustupci činjeni nakon Prvog i Drugog svetskog rata kada se javna potrošnja do 1970-ih učetvorostručila bila je posledica pritisaka, odnosno novonastalih okolnosti, koji su većini stanovništva Zapada (ali i Istoka Starog kontinenta) doneli četvrt stoleća dramatičnog uspona životnog standarda.\nNaslovna fotografija: Dominique Hommel/europarl.europa.eu\nEkonomijaCOVID-19Goran Nikolićdemokratijaliberalna demokratijaposledice pandemijesvetska ekonomija


Standardi o gorivu predstavljaju presudni korak u bezbednosti energetskih izvora\nAmerička agencija za zaštitu životne sredine privodi kraju plan novih regulativnih standarda za povećnje upotrebe obnovljivih goriva. Uspostavljanjem standarda na nacionalnom nivou u Sjedinjenim Državama bi se u narednih deset godina povećala upotreba etanola i biodizela, a znatno smanjila upotreba benzina.\nStandardi o gorivu koje danas najavljujemo predstavljaju presudni korak u povećanju bezbednosti energetskih izvora u zemlji, kaže Samjuel Bodman američki sekretar za energetiku. Bodman ističe da je uvođenje standarda za obnovljiva goriva deo plana predsednika Buša za podsticanje proizvodnje alternativnih goriva i smanjenje američke zavisnosti od inostrane nafte.\n“To je samo prvi korak u agresivnoj strategiji koju je predsednik predložio kako bi se američka zavisnost od benzina u narednih deset godina smanjila za 20 odsto“.\nNacionalni standardi predviđju godišnju kvotu tako da bi rafinerije bile primorane da koriste više obnovljivih goriva poput etanola i biodizela. Direktor agencije za zaštitu čovekove sredine Stiven Džonson kaže da je kvotom za 2007. predviđeno da se više od četiri odsto goriva prodatog u Sjedinjenim Državama proizvede od obnovljivih izvora kao što su žitarice.\n”Do 2012. u tankerima širom zemlje će biti 28 milijardi i 400 miliona litara goriva proizvedenog od useva sa poljoprivrednih dobara i obnovljivih goriva“.\nIako je programom predviđeno smanjenje godišnje potrošnje benzina za gotovo 15 milijardi litara, etanolska goriva mogu smanjiti potrošnju čak za 30 odsto. Nikol Nejson, šef nacionalne službe za bezbednost na putevima, kaže da to ukazuje na potrebu izmene propisa kojima se regulišu merila za potrošnju goriva američkih automobila.\n”Svi imamo isti cilj, da štedimo gorivo, ali bi ograničavanje potrošnje moglo da ima negativne posledice po bezbednost i privredu“.\nPremda Agencija za zaštitu čovekove sredine navodi da bi se novim standardima emisija štetnih gasova do 2012. smanjila i do 13 metričkih tona, reakcije organizacija za zaštitu životne sredine su različite. Pobornici čistog vazduha kažu da etanol doprinosi smanjenju nivoa ugljenmonoksida, ali takođe proizvodi azot dioksid - ključni element smoga.


Izvor: B92, 29.Jul.2021, 14:08\nŠef diplomatije EU Žosep Borelj veruje bi EU trebalo da nađe način da sarađuje sa Rusijom, navodi se u intervjuu koji je danas objavio španski list Pais.\nBorelj je izjavio da je Savetu Evrope naloženo da spremi izveštaj o trenutnoj situaciji i perspektivama za odnose sa Rusijom, koji su, tvrdi, na najnižem nivou u poslednjih mnogo godina, >> Pročitaj celu vest na sajtu B92 << preneo je TAS.\nFrancuska i Nemačka su objavile njihove namere da predlože sastanak između ruskog predsednika Vladimira Putina i predstavnika 27 zemalja EU.\nFrancusko-nemački predlog je odbačen, što je pokazalo koliko su za pojedine države osetljivi odnosi sa Rusijom, dodao je.\n"Možda mislite da - ukoliko su se Džozef Bajden i Vladimir Putin sastali, zašto to ne bi uradili evropski lideri. Međutim, između Bajdena i Rusije je Atlantski okean, dok se neke evropske zemlje graniče sa Rusijom", kazao je Borelj.\nOn je naglasio da bi bez obzira na to zemlje članice EU trebalo da pronađu način za obostrano razumevanje sa Rusijom po pitanjima koja zahtevaju obostrane odluke.\n"Politika ne može biti bazirana samo na sankcijama. Ipak, dođe trenutak kada se one moraju uvesti, u protivnom ispada da je jedna strana limitirana samo na izjave", zaključio je Borelj.\nVostok.rs: Borelj: Sankcije protiv Rusije su efikasna mera\nŠef diplomatije Evropske unije DŽozep Borelj veruje bi EU trebalo da nađe način da sarađuje sa Rusijom, a navodi se u intervjuu koji je danas objavio španski El Pais...Borelj je izjavio da je Savetu Evrope naloženo da spremi izveštaj o trenutnoj situaciji i perspektivama za odnose sa Rusijom,...


SEO optimizacija sajta - Optimizacija sajta\nSEO optimizacija sajta je često pominjana sintagma poslednjih godina, što u krugu usko stručnih ljudi koji se bave poslovanjem na internetu, što u krugu poslovnih ljudi koji za svoj biznis žele samo najbolje.\nSEO optimizacija sajtova je danas specifična, vrlo korisna marketing tehnika, koja je poznata svima koji imaju bilo kakvog dodira sa internetom kao vrituelnim tržištem i načinom komunikacije. Osnovna suština seo optimizacije web sajta jeste da omogući da sajt vaše firme bude rangiran među prvima na spisku sajtova koje pretraživač prikaže kada se ukuca određena ključna reč, po kojoj radite pretragu.\nU suštini, u pitanju je specifičan način reklamiranja vaše firme ili delatnosti kojom se bavite, kako biste bili što zastupljeniji na internetu, jer je virtuelna realnost danas neminovnost. Mi vam nudimo kompletne usluge optimizacije sajta, poštujemo dogovorene rokove, radimo kvalitetno i veoma posvećeno, jer mi znamo koliko reklama može da bude važna za uspeh poslovanja.\nDajemo vam savete kako da se na najbolji način pozicionirate na internetu i da u postupku za optimizaciju vašeg sajta budete pobednik. Našu ekipu čini tim vrsnih profesionalaca, koji su izuzetno stručni i vrlo upoznati sa svim trendovima koji vladaju u oblasti internet marketinga, tako da se mogu na pravi način postaviti prema vašim zahtevima i zahtevima vašeg biznisa i samog sajta.\nNaš zadatak jeste da svaki segment vašeg sajta potpuno prilagodimo zahtevima i funkcionalnostima najpoznatijih globalnih pretraživača sajtova, tako da visok stepen kompatibilnosti utiče na krajnji cilj a to je da optimizacija sajta uspe a pojavljivanje vašeg sajta na pretraživaču postane realnost.\nRačunajući na radoznalost i zainteresovanost korisnika interneta, ideja nam je da vam pomognemo da vaša firma bude prvo što korisnicima padne na pamet kada razmišljaju o konkretnom proizvodu i usluzi.\nSeo optimizacija sajtova isplativa investicija\nUslovi pod kojima obavljamo optimizaciju sajta za Google i pretraživače uopšte su vrlo povoljni, posebno kada je u pitanju cena optiizacije sajta, tako da investicija koju biste imali u ovom slučaju je i više nego isplativa.\nCilj nam je da se na globalnom nivou za vaš biznis čuje, da postanete poznati svetski poslovni subjekti i da ostvarite višestruke koristi od prepoznatljivosti na internetu. Drugim rečima to bi se moglo opisati kao brendiranje Vašeg biznisa na internetu. Naravno, prevashodni cilj je optimizacija sajta za Vaš posao i za dogovorene ključne reči to je prva i osnovna svrha našeg posla.\nKada optimizacija sajta bude odrađena i kada vaša internet prezentacija bude izlistana u pretrazi, imaćete neuporedivo više poseta na svom sajtu i to ciljanih što je najbitnije a samim tim povećaće se i prodaja Vaših proizvoda kao i usluga koje imate u ponudi.\nOptimizacija sajta će vrlo brzo postati vaša omiljena tehnika, a ukoliko vaše poverenje poklonite nama, postaće i vrlo isplativa.\nS.E.O Optimizacija sajta Srbija\nSve što treba da uradite jeste da posetite našu kontakt stranicu i popunite formuar sa traženim informacijama. Nakon toga, ubrzo će sa Vama stupiti u kontakt jedan od naših zaposlenih agenata i objasniti sve što je neophodno u Vašem konkretnom slučaju kada je u pitanju optimizacija sajta.\nZa nas ne postoje granice, nikada se ne zadovoljavamo postignutim rezultatima već uvek ispred sebe postavljamo nove i više ciljeve, stalno smo u poslu i pratimo sva dešavanja o optimizaciji sajta vezana za internet, Google i preostale pretraćivače i njihove apdejtove algoritama.\nAko imate neke specifične zahteve ili mislite da je za Vaš sajt optimizacija sajta nemoguća jer je u nekoj posebnoj situaciji, pošaljite nam poruku, biće nam neobično drago da Vam izađemo u susret sa pravovremenim i konkretnim informacijama.


Društvo i ekonomija: PTT Srbija hoće da kupi poštu Crne Gore? - BalkaniYUm.TV '); } //]]>\nPTT Srbija hoće da kupi poštu Crne Gore?\nGeneralni direktor PTT Srbije Milan Krkobabić izjavio je danas da to javno preduzeće planira širenje u regionu i kupovinu neke od pošti susednim zeljama.\n"Umesto privatizacije (PTT Srbije) ideja menadžmenta je da pokušamo da kupimo nešto u regionu. Nemojte se iznenaditi ako se zainteresujemo za Poštu Crne Gore i okolne zemlje", kazao je on na konferenciji za novinare.\nKrkobabić je istakao da je strateškim planom poslovanja predviđeno da Pošta Srbije ostaje jedinstvena i da su ideje o privatizaciji pojedini delova odbačene.\n"Nećemo ponoviti iskustva zemalja iz okruženja. Ovaj sistem će jačati, biće profitabilan, puniti budžet i zapošljavati nove ljude. Stavili smo tačku na sve pokušaje prodaje, rasprodaje ili dezintegracije sistema (PTT Srbije)", kazao je on.\nKrkobabić je kazao i da je PTT Srbije ugovorilo nabavku opreme vredne 10,5 miliona evra od japanske kompanije Tošiba (Toshiba) za modernizaciju tri glavna poštanska centra.\nPrema generalni direktor PTT Srbije Milan Krkobabić kazao je nakonferenciji za novinare da će instaliranje nove opreme omogućiti potpuno automatizovano sortiranje pošiljki u centrima u Beogradu, Novom Sadu i Nišu.\n"Na obradi pošiljki u tim centrima trenutno radi 1.000 ljudi, a nakon modernizacije radiće ih 100", kazao je Krkobabić.\nOn je istakao da preostalih 900 ljudi neće biti otpušteni, već će dobiti nove poslove u okviru Pošte i dodao da će investicije u glavne poštanske centre, uključujući i izgradnju novog objekta u Beogradu dostići oko 30 miliona evra.\nKako je kazao, Pošta Srbije je 2012. godinu završila sa profitom, od kojeg će veći deo biti uplaćen u budžet Srbije, a deo će dobiti I zaposleni u preduzeću.\nKrkobabić nije želeo da precizira koliki je prošlogodišnji profit PTT Srbije navodeći da će podaci biti objavljeni nakon što ih usvoji Nadzorni odbor.\nAmbasador Japana u Beogradu Tošio Cunozaki izrazio je zadovoljstvo što je japanska kompanija Tošiba pobedila na tenderu za isporuku opreme za glavne poštanske centra u Srbiji.\n"Japanska kompanija će doprineti modernizaciji poštanskih usluga u Srbiji", kazao je Cunozaki i izrazio očekivanje da će taj ugovor biti počtak aktivnije ekonomske saradnje Srbije i Japana.\nKako su naveli u PTT Srbije, planirano je da se instaliranje opreme i prelazak na automatsko sortiranje pošiljki završi za dve godine.\nNabaviće se četiri mašine za preradu pisama, od kojih će dve biti u Beogradu i po jedna u Novom Sadu i Nišu, kao i jedna za preradu paketa.\nNove mašine će moći da očitaju svaku adresu, bilo da je napisana rukom ili mašinom, ćiriličnim ili latiničnim pismom, a pošiljke sa nepotpunom adresom ići će na dodatni sistem očitavanja, odnosno specijalno video kodiranje.\nPošte Srbije i Albanije su jedine u Evropi koje još nemaju automatsko sortiranje pošiljki.


Završeno Prvenstvo Srbije za najmlađe kategorije u borbama i katama - Sirmiuminfo\nNovi Beograd. Ovog vikenda Sportska dvorana Ranko Žeravica na Novom Beogradu bila je domaćin državnog Prvenstva u karateu u organizaciji Karate Federacije Srbije. Zbog vanredne situacije održano je pod određenim merama koje propisuje Vlada Republike Srbije.\nPrvenstvo Srbije za najmlađe kategorije u borbama i katama uspešno je završeno. Među najboljim klubovima u generalnom plasanu je ponovo Karate klub Srem predvođeni nacionalnim trenerom Ivom Vinković. Karatisti Srema imali su veoma zapažene nastupe.\nKaratisti karate kluba Srem ponovo su opravdali svoj kvalitet na državnom Prvenstvu i ovaj put su se ponovo vratili svi sa medaljama.


Brnabić predstavila program i sastav nove Vlade\nMandatar za sastav Vlade Ana Brnabić predstavila je danas poslanicima Skupštine Srbije predlog novog sastava Vlade, koja će imati 21 resor i dva ministra bez portfelja, a u njoj je šest novih imena, kao i 11 žena koje će, kako je istakla, voditi neke od najkompleksnijih resora.\nRužić je predložen i za ministra u resoru prosvete, nauke i tehnološkog razvoja, Nedimović poljoprivrede, šumarstva i vodoprivrede, Mihajlović rudarstva i energetike, Stefanović odbrane, a Gojković za ministra kulture i informisanja\nIzazovna vremena su pred nama, ali 2025. godine Srbija mora biti zemlja u kojoj su prosečne plate 900 evra, penzije iznad 400 evra, zemlja u kojoj je nezaposlenost na nivou evrozone, zemlja modernog obrazovanja i infrastrukture, dobro povezana, lider u naprednim tehnologijama i digitalizaciji, zemlja perspektive i zemlja pobednik u svakom smislu, a za to svako od nas mora da da sve od sebe svaki dan, istakla je Brnabić u ekspozeu, poručujući da je Vlada koju predlaže proevropska.\nOd svih članova Vlade očekujem da svakodnevno budu potpuno posvećeni ostvarivanju ciljeva koje zajedno postavljamo danas. Nema veće časti od toga da služite svojoj zemlji i svojim građanima i upravo tako očekujem od svih nas da se ponašamo svakoga dana. Tražim da se borimo, da se ne mirimo sa trenutnim stanjem, nego da uvek pokušavamo da postignemo više. Ne zaboravite da smo odgovorni Skupštini i svim građanima Srbije i da su jedino oni ti za koje radimo, ukazala je ona.\nBrnabić je u jedniopočasovnom ekspozeu poručila da će Vlada imati šest ciljeva - borba protiv korona virusa i jačanje zdravstva, očuvanje vitalnih interesa Srba na Kosovu, borba protiv organizovanog kriminala, očuvanje nezavisnosti i samostalnog odlučivanja Srbije, vladavina prava i ubrazanje reformi na evropskom putu i dalje ekonomsko jačanje Srbije.\nOna je rekla da će osnovni zadatak nove Vlade biti zaštita zdravlja ljudi i podrška zdravstvenom sistemu i poručila da je pred Srbijom "teška zima".\nBrnabić je ukazala da će Vlada, pored zdravstvenih, biti suočena i sa političkim izazovima, na prvom mestu po pitanju Kosova i da će postojati politički izazovi u odnosima sa Prištinom, po pitanju nastavka dijaloga o normalizaciji odnosa i probleme u uspostavljanju Zajednice srpskih opština, od čega neće odustati.\nNova Vlada će nastaviti da vodi politiku zaštite vitalnih nacionalnih interesa, mira i saradnje kada je Kosovo u pitanju, sa ciljem zaštite našeg naroda, kulturne i verske baštine, ali i mira i stabilnosti u čitavom regionu, poručila je ona, naglašavajući da će sve aktivnosti po tom pitanju Vlada koordinisati sa predsednikom Srbije Aleksandrom Vučićem.\nBrnabić je upozorila da država mora da pokaže da je jača od organizovanog kriminala, ali i pozvala bezbednosne službe da zaštite Vučića "koji je objavio i pokrenuo rat protiv mafije", jer se svaki dan mogu videti napadi na njega, "sa ciljem da ga dehumanizuju i kriminalizuju do te mere da svaki napad na njega postane očekivan i razumljiv".\nOna je naglasila da će država pružiti punu zaštitu svima koji su uključeni u borbu protiv organizovanog kriminala - "svaki policijski i finansijski inspektor, tužilac, sudija, novinar ili državni funkcioner koji bude na meti kriminalnih bandi biće pod zaštitom", jer se "organizovanom kriminalu mora zadati odlučujući udarac i to presecanjem njihovih izvora finansiranja i razbijanjem njihove mreže uticaja u državnim organima, politici i medijima".\nZnamo da ova borba neće biti laka ni jednostavna i u njoj očekujemo podršku svih građana Srbije, ali i apsolutnu podršku zakonodavne i sudske grane vlasti. Ovo je borba za našu zemlju i za budućnost naše dece. Nemam dilemu, u borbi između države i mafije, država će izaći kao pobednik i garantujem da ćemo umeti da zaštitimo volju naših građana i čoveka kome su oni direktno i lično dali poverenje da vodi Srbiju u nove pobede, poručila je Brnabić.\nPrema njenim rečima, nova Vlada mora da radi još više, sa još većom energijom i predanošću, "jer iako nismo ona zemlja kakva je Srbija bila do pre šest ili sedam godina, ni sa ovim rezultatima nisu svi ljudi u Srbiji osetili dovoljno i konkretno poboljšanje kvaliteta života".\nBrnabić je najavila da će Vlada nastaviti da ulaže u puteve, pruge i vodni saobraćaj i da će ulagati po programu "Srbija 2025", koji će biti zvezda vodilja, a da se mora raditi na unapređenju telekomunikacione infrastrukture i uvesti internet u svako selo..\nOna je istakla da se mora povećati ukupna produktivnost firmi u Srbiji koja je trenutno relativno niska u poređenju sa prosekom u EU.\nMediji i civilno društvo su među najvažnijim partnerima u svim reformskim procesima koji se sprovode i koji nas očekuju u narednom periodu. Upravo zbog toga doneli smo odluku da se formira novi resor – Ministarstvo za ljudska i manjinska prava i društveni dijalog, koje će, između ostalog, raditi na unapređenju dijaloga i saradnje sa organizacijama civilnog društva, navela je Brnabić.\nVlada Srbije radiće na jačanju demokratskog društva u kojem svi građani uživaju jednaka prava, imaju jednake mogućnosti za ostvarivanje svojih potencijala i ravnopravno učešće u svim aspektima društvenog, kulturnog, političkog i ekonomskog života. U skladu sa tim, visoko mesto među prioritetima Vlade biće inkluzivno društvo – društvo u kome se razlika poštuje i ceni, i u kojem se aktivno bori protiv diskriminacije i predrasuda u politikama i u praksi, društvo koje pruža jednake šanse za sve svoje građane, istakla je Brnabić.\nPrema njenim rečima, kroz sve izazove koji su pred nama, Srbiju se mora voditi i štititi kao suštinski slobodna, nezavisna i suverena državu koja je na evropskom putu – i u političkom i u vrednosnom smislu, ali koja čuva svoje prijateljske odnose i sa Rusijom, Кinom i svim ostalim partnerima, i da gradi sve bolje odnose sa SAD.\nКada govorimo o regionu, svima treba da bude jasno da samo razvoj dobrosusedstva omogućava održiv razvoj i same Srbije. Rukovodeći se potrebom unapređenja ekonomske saradnje i daljeg ekonomskog uvezivanja u regionu zapadnog Balkana, radićemo na implementaciji takozvanog Mini šengena inicijative usmerene na olakšavanje slobode kretanja ljudi, robe, usluga i kapitala.\nOva vlada mora da nastavi da od Srbije dalje gradi zemlju pobednika u oblastima u kojima smo kroz istoriju retko pobeđivali – u ekonomiji, stopi nezaposlenosti, tehnologiji, inovacijama, ogromnoj veri u sebe, svoje ljude i svoju budućnost, zaključila je Brnabić.


SAD: Malo verovatna evakuacija Jezida sa Sinadžara\nJezidske izbeglice u Iraku, ilustrativna fotografija\nPentagon je saopštio da je malo verovatna misija američkih snaga u cilju evakuacije jezidskih izbeglica blokiranih na planini Sindžar na severu Iraka zbog ofanzive sunitskih ekstremista iz “Islamske države u Iraku i Levantu" (ISIL).\nAmerički vojni tim, koji je poslat u Irak, utvrdio je da se na planini Sindžar nalazi manji broj izbeglica nego što se ranije procenjivalo i da su u okolnosti u kojima se nalaze bolji nego što se strahovalo.\nSAD su prethodno razmatrale kako da evakuišu Jezide kao i da omoguće slobodan prolaz za njihovo izvlačenje. Bela kuća nije isključivala angažovanje kopnenih snaga za evakuaciju civila, ali ni u kom slučaju ne bi učestvovale u borbama.\nPre neki dan poslale su još 130 vojnih stručnjaka na sever Iraka da procene humanitarnu situaciju na terenu.\nUN su saopštile u utorak da se na ovoj planini nalazi od 20.000 do 30.000 ljudi, uglavnom pripadnika iračke manjinske verske zajednice Jezida, a stručnjak UN za prava manjina Rita Ajzak je izjavila da treba odmah preduzeti sve moguće mere kako bi se sprečio masovni zločin i mogući genocid.\nMeđutim, Pentagon je saopštio da su američki vojni stručnjaci u Iraku utvrdili da je “mnogo manje Jezida na planini Sindžar nego što se strahovalo”, delimično zbog toga što su hiljade njih evakuisani tokom noći u poslenjih nekoliko dana. “Preostali Jezidi su u boljoj situaciji nego što se ranije pretpostavljalo i dostupni su im voda i hrana koju im dostavljamo”, navodi Pentagon.\n“Polazeći od ove procene…mnogo je manje verovatna misija u cilju evakuacije (Jezida)”, ističe Pentagon dodajući da će SAD nastaviti da dostavljaju humanitarnu pomoć.\nU sredu su po sedmi put iz vazduha dostavile pošiljke hrane i vode na planinu Sindžar. Dopremljeno je više od 114.000 obroka i 160.000 litara pijaće vode.\nBritanski premijer Dejvid Kameron je izjavio u četvrtak da se i njegova zemlja uključila u humanitarnu misiju.\n“Ima dobrih vesti da je američka izviđačka misija pronašla mnogo manje izbeglica na planini nego što se očekivalo. Takođe, vidimo da je britanska humanitarna pošiljka doprinela poboljšanju humanitarne situacije. Ovo je veoma komplikovana humanitarna misija. Neophodno je da nastavimo slanje pomoći u izbegličke kampove”.\nZvaničnici autonomne regije Kurdistan na severu Iraka su izjavili za Bi-Bi-Si (BBC) da se u ovoj oblasti nalazi oko 150 hiljada izbeglica.\nUjedinjene nacije (UN) procenjuje da je interno raseljeno 1.2 miliona Iračana od kako je ofanziva “Islamske države Iraka i Levanta” u poslednjih nekoliko meseci izazvala haos u zemlji.\nSvetska organizacije je u sredu proglasila krizu u Iraku najvišim, “trećim stepenom vanredne situacije”.\nPo rečima specijalnog predstvanika UN za Irak Nikolaj Mladenov, ova mera će omogućiti pristizanje pomoći u robi, fondovi i finansijskim sredstvima kao odgovor na potrebe raseljenih.\nU međuvremenu, Francuska je saopštila da će poslati oružje Kurdima na severu Iraka, koji su već dobili vojnu pomoć SAD.\nAmerički predsednik Barak Obama ranije je odobrio vazdušne napade na severu Iraka, kako bi se zaštitili Amerikanci u ovoj zemlji i irački civili od napada islamskih ekstremista. To je omogućilo kurdskim snagama da povrate neke od izgubljenih gradova na severu Iraka koje su zauzeli sunitski ekstremisti.\nI Velika Britanija je poslala pripadnike jedinice za specijalne namjene (SAS) na sever Iraka, piše "Dejli telegraf".\nBritanski dnevnik preneo je izjavu britanskog predstavnika za trgovinu Eme Nikolson da pripadnici SAS-a sarađuju sa američkim vojnicima na prikupljanju obaveštajnih podataka i da su u Iraku u proteklih šest sedmica.\nŠefovi evropskih diplomatija razgovaraće u petak o krizi u Iraku i Ukrajini. Francuska i Italija su u više navrata tražile održavanje vanrednog sastanka šefova diplomatija EU radi odgovora na pozive iračkih Kurda da im se pošalje oružje zbog napredovanja islamista na severu Iraka.\nPojedine evropske zemlje, u principu, ne žele da šalju oružje u zone sukoba, ali, prema rečima izvora iz EU, niko od predstavnka članica na sastanku evropskih diplomata u sredu nije izrazio protivljenje toj inicijativi Francuske, Italije i Velike Britanije.\nMaliki odbija da napusti vlast\nParalelno sa nastojanjima da se pomogne izbeglim Iračanima i zaustavi napredovanje sunitskih ekstremista, produbljava se politička kriza u zemlji zbog odbijanja premijera Nurija el Malikija da se povuče sa vlasti. On je u sredu izjavio da ostaje na funkciji sve dok federalni sud ne presudi o onome što je nazvao predsednikovim "kršenjem Ustava" jer je odlučio da ga zameni pripadnikom njegove vlastite partije.\nProtesti podrške El Malikiju u Bagdadu\nPredsednik Iraka Fuad Masum je dao mandat Hajderu el Abadiju koga je predložila šiitska koalicija čiji je i Maliki deo. Mnogi očekuju da bi Abadijeva Vlada mogla da ujedini zemlju čije severne i zapadne delove su zauzeli sunitski ekstremisti.\nRatoborni El Maliki našao se izolovanim, i od strane iračkih političara i od većeg dela međunarodne zajednice koji podržavaju novoimenovanog mandatara Hajdera el Abadija, takođe pripadnika Dava partije, iz koje je i dosadašnji irački premijer.\n"Istrajavanje na premijerskoj funkciji je etička i patriotska dužnost kojom se brane prava birača. Insistiranje na tome do kraja je u cilju zaštite države", rekao je El Maliki u nedeljnom televizijskom obraćanju naciji.\nMaliki je izjavio u ponedeljak da odluka predsednika da poveri mandat Hajdaru Abadiju za formiranje nove vlade, a ne njemu, predstavlja ozbiljno kršenje ustava, ističući da je to učinjeno uz podršku SAD.\nU govoru koji je emitovan na televiziji, Maliki je obećao da će "ta greška biti ispravljena" i optužio Vašington za mešanje, navodeći da su SAD "stale na stranu kršenja ustava".\nIračka vojska je pojačala bezbednosne mere u Bagdadu, dok istovremeno jača međunarodna podrška za političku tranziciju u zemlji.\nU iračkoj javnosti je već dugo prisutno nezadovoljstvo El Malikijevom vlašću, koga optužuju za podele u zemlji i to što je skrajnuo sunitsku i druge manjine u zemlji.\nI Saudijska Arabija i Iran, regionalni rivali koji su često oštro bili podeljeni oko situacije u Iraku, izrazili su podršku El Abadiju.\nFrancuska šalje prvu pomoć Kurdima na sjeveru Iraka\nNovi napadi na islamske ekstremiste u Iraku\nIrak: Abadija podržava i Washington i Teheran\nSAD poslale dodatne vojne stručnjake


Saopćenje za javnost Zavoda za izgradnju KS: Sastanak predstavnika Koordinacionog odbora boračkih organizacija KS sa direktorom Zavoda | mpz.ks.gov.ba\nSaopćenje za javnost Zavoda za izgradnju KS: Sastanak predstavnika Koordinacionog odbora boračkih organizacija KS sa direktorom Zavoda\nDirektor Zavoda za izgradnju KS Mirza Hulusić održao je danas sastanak s predstavnicima Koordinacionog odbora boračkih organizacija Kantona Sarajevo.\nSastanak je organiziran kako bi se razjasnile nesuglasice koje su nastale nakon što Zavod za izgradnju KS, poštujući preporuke Ureda za reviziju institucija Federacije BiH, te zaključak Vlade i odluku Skupštine KS, nije potpisivao nove „ugovore o čuvanju stanova“ u vlasništvu Zavoda, a koji služe za rješavanje imovinsko-pravnih pitanja u kapitalnim projektima Vlade KS.\nBudući da je jedan broj stanova, koji su u vlasništvu Zavoda, na korištenje dat i pripadnicima boračke populacije, koji su, također, dobili obavijest da u skladu sa odredbama starih ugovora moraju napustiti stan u roku od 15 dana, na sastanku je dogovoreno da se trenutno zaustavi daljnja procedura navedena u obavijesti koju su dobili.\nBitno je naglasiti i činjenicu da su predstavnici Koordinacionog odbora boračkih udruženja izrazili potpuno razumijevanje i uvažavanje pozicije Zavoda za izgradnju KS, koji je primoran poštivati odluke nadležnih institucija i zakonski okvir. Svjesni su i činjenice da niko u Zavodu i u Kantonu Sarajevo najhrabrije sinove ove zemlje i njihove porodice neće ostaviti bez krova nad glavom, ali taj problem se mora sistemski riješiti.\nTakođer, na sastanku je utvrđeno da postoji razlika između broja stanova i broja pripadnika boračkih kategorija, što, prema dostupnim informacijama, znači da određeni broj stanova besplatno koriste ljudi koji nisu pripadnici boračkih kategorija.\nNakon toga će se za te osobe, uvažavajući činjenicu da pripadaju kategoriji stanovništva koja je i živote dala za odbranu BiH, obustaviti iseljenje, sve dok Vlada i Skupština KS o ovom problemu ne zauzme određeni stav. Koordinacija boračkih udruženja na sebe je preuzela obavezu da se obrati Vladi i Skupštini, koja je u konačnici i vlasnik imovine Kantona Sarajevo, kako bi se se sistemski riješilo ovo pitanje.\nNa kraju je važno istaći da Zavod za izgradnju KS nije samovoljno pristupio ovom procesu, nego se pokušavaju ispraviti nepravilnosti ranijih uprava i početi raditi u skladu sa zakonima. Ured za reviziju institucija Federacije BiH, naime, u svom Izvještaju o finansijskoj reviziji KS za 2017. godinu iz jula 2018. godine utvrdio je da se nekretninama u vlasništvu Zavoda za izgradnju KS u 2017. godini nije raspolagalo na odgovoran, racionalan i efikasan način. Federalni revizori u izvještaju su naveli da Kanton Sarajevo nije imao značajne ekonomske koristi od svoje imovine, a radi se o poslovnim prostorima i stanovima. Ured je, dakle, te 2018. godine izdao i obavezujuće preporuke za Kanton Sarajevo da se ustupanje nekretnina bez naknade može vršiti isključivo na osnovu zaključka Vlade Kantona Sarajevo.\nKantonalna vlada, s tim u vezi, iste je godine pokrenula procedure koje u konačnici trebaju rezultirati prihvatanjem i implementiranjem preporuka Ureda za reviziju. Vlada Kantona Sarajevo je svojim Zaključkom utvrdila prijedlog (na sjednici od 17. maja 2018. godine), a Skupština Kantona Sarajevo u prošlom sazivu (na sjednici održanoj 26. juna 2018. godine) donijela Odluku da se nekretnine iz Fonda zamjenskih nekretnina u vlasništvu Zavoda za izgradnju Kantona Sarajevo imaju koristiti isključivo za svoju zakonom predviđenu namjenu, a to je rješavanje imovinsko-pravnih pitanja u procesu eksproprijacije nekretnina prilikom izgradnje kapitalnih projekata za Kanton Sarajevo.


Junker: Sjeverna Makedonija dobija datum za pregovore u julu\nFoto: Tanjug/AP | Junker: Sjeverna Makedonija dobija datum za pregovore u julu\nTanjug 05.06.2019 07:36\nBRISEL - Sjeverna Makedonija će najvjerovatnije dobiti datum za pretpristupne pregovore u julu, izjavio je predsjednik Evropske komisije Žan Klod Junker.\nJunker je sinoć, na zajedničkoj konferenciji sa sjevernomakedonskim premijerom Zoranom Zaevim, rekao da će EK dati sve od sebe da se ta odluka donese ovog ljeta, prenosi sinoć MIA.\n"Vjerujem da će tokom ljeta biti donijeta odluka o datumu započinjanja pregovora. Nema jače motivacije za cijeli region, kao i za Severnu Makedoniju, nego što je EU", rekao je Zaev.\nPrema njegovim riječima, taj sporazum može imati veliki uticaj na cijeli region.\n"Ukoliko zemlja učini sve što se od nje tražilo, a nije adekvatno nagrađena, to nije dobar stimulans. A ako je suprotno, to bi moglo, na primjer, da pokrene pregovore Beograda i Prištine", rekao je Han.\nSjeverna Makedonija Žan Klod Junker


Cvijanović: Vlada donijela dvije naredbe | Zvornik Danas\nBANJALUKA – Vlada Republike Srpske donijela je naredbu kojom se gradskim i opštinskim štabovima za vanredne situacije naređuje da Republičkom štabu za vanredne situacije dostavlja ažurirani plan materijalno-tehničkih sredstava, ljudskih i drugih resursa koji su predviđeni planom zaštite i spasavanja u vanrednim situacijama, kao i sve podatke o stanju jedinica i timova civilne zaštite na nivou grada, opštine i mjesnih zajednica.\nVlada je donijela i naredbu kojom se gradskim i opštinskim štabovima za vanredne situacije naređuje da u pogledu angažovanja sredstava i snaga zaštite i spasavanja, kao i potreba za sredstvima pomoći – hrana, voda, lijekovi, medicinska sredstva, sanitetski materijal i higijenska sredstva, svoje zahtjeve podnose Republičkoj upravi Civilne zaštite preko gradskih i opštinskih štabova civilne zaštite na definisanim obrascima.\nObrasci koji su podneseni na neki drugi način, smatraće se nelegitimnim i neće biti razmatrani.\n„Oni koji ne budu poštivali ove naredbe biće sankcionisani“, istakla je Cvijanovićeva.\nNakon sjednice Republičkog štaba i Vlade Republike Srpske, premijer Srpske Željka Cvijanović rekla je da je Vlada ove naredbe donijela na prijedlog Republičkog štaba za vanredne situacije.\nCvijanovićeva je na konferenciji za novinare u Banjaluci navela da je, zbog vanrednih okolnosti, imenovala dva nova savjetnika – generala Momira Zeca za savjetnika za vanredne okolnosti i elementarne nepogode i generala Milorada Kutlešića za tehničko-operativnu koordinaciju i podršku.\nOna je rekla da će nakon zbrinjavanja ljudi u poplavljenim područjima, dostavljanja hrane i vode, uslijediti „faza dva“ koja će trajati više mjeseci u određenim oblastima i nekoliko godina da bi se saniralo stanje koje je izazvano ovom velikom katastrofom.\nCvijanovićeva je napomenula da je iz tih razloga odlučila da ojača svoj tim i kabinet imenovanjem za savjetnike ova dva generala, koji su već angažovani.\n„U narednom periodu, u saradnji sa službama republičkog i lokalnog nivoa uhvatićemo se u koštac sa svim zadacima i problemima koji su pred nama, koji će iziskivati ogromna materijalna sredstva“, istakla je Cvijanovićeva.\nCvijanovićeva je napomenula da će se u ovaj posao ulaziti fazno, što prvo podrazumijeva saniranje štete koju je moguće sanirati u kratkom roku sa manjim brojem finansijskih, ljudskih i drugih resursa, a da se istovremeno izrađuju planovi za dugoročnu sanaciju cjelokupne štete od poplava.\nOna je rekla da je razmatrana aktivnost u proteklom periodu i da je bilo određenih propusta, kojima će se Štab baviti u budućem periodu.\n„Republički štab će utvrditi šta su to aktivnosti koje nisu, a mogle su biti preduzete i šta su to aktivnosti koje treba preduzimati ubuduće, izraditi odgovarajuće propise koji će nam omogućiti adekvatnije i koordinisanije postupanje u nekoj budućoj, eventualno, lošoj situaciji“, naglasila je Cvijanovićeva.\nCvijanovićeva je rekla da će iz ovoga pouku izvući svi, te da će se poraditi na svijesti građana i institucija i uopšte na reformisanju mnogih stvari koje su se pokazale kao slabosti u ovo vrijeme krize.\nOna je rekla da danas 70 ljudi na terenu sagledava stanje u poljoprivredi, koji će izaći sa odgovarajućim preporukama u budućem periodu, ističući da je poljoprivreda pretrpjela ogromnu štetu.\nCvijanovićeva je navela da su na terenu i službe koje se bave građevinskim pitanjima, koje će definisati prioritetne stvari koje se mogu otklanjati kao problematične, nakon čega će pažnja biti usmjerena na izradu odgovarajućih projekata i izvođenje radova.\nOna je rekla da se poboljšava stanje u drumskom saobraćaju u pogledu transporta, jer u određeni regionalni i lokalni putevi otvoreni, dodajući da postoje velike štete kada su u pitanju „Željeznice Republike Srpske“.\nCvijanovićeva je izrazila zahvalnost građanima Srpske koji su donirajući hranu poplavljenim područjima pokazali veliku humanost i solidarnost, dodajući da je, pored centralnog skladišta na Paprikovcu u Banjaluci, formirano i dodatno u Derventi.\nOna je rekla da su u mnogim područjima počele akcije čišćenja terena, da bi se obezbijedilo zdravlje ljudi, ali da postoje određeni problemi oko zbrinjavanja uginulih životinja.\nCvijanovićeva je rekla da se radi i na sanaciji klizišta gdje je to moguće brzim metodama.\nOna je ponovila da nastava u svim osnovnim i srednjim školama počinje sutra u područjima koja nisu pogođena poplavama, dok će resorno ministarstvo izraditi planove u pogledu nastave u mjestima koja su teško pogođena poplavom.\n„Prioritet je obezbjeđenje zdravlja ljudi i u skladu sa tim se ponaša resorno ministarstvo i druge službe“, istakla je Cvijanovićeva.\nOna je napomenula da će „Pošte Srpske“ nastaviti sa isplatom preostalog dijela penzija i invalidnina.\n„Polako stabilizujemo stanje, znamo šta radimo, stavili smo u službu sve potrebne službe. Štete su velike i ne pamtimo da su bile veće u periodu nakon rata“, istakla je premijer Srpske.\nKada je riječ o broju žrtava u poplavama Srpske, Cvijanovićeva je rekla da je MUP Srpske izdao zvanično saopštenje u vezi sa tim pitanjem, te izrazila uvjerenje da broj žrtava neće rasti.\nCvijanovićeva je apelovala na medije da ne koriste formulacije i nezvanično licitiraju sa brojem žrtava stradalih u poplavama, jer to može izazvati paniku među stanovništvom.\nGovoreći o informacijama koje su se pojavile u javnosti o navodnom povećanju cijena osnovnih životnih namirnica u pojedinim tržnim centrima, Cvijanovićeva je podsjetila da je Vlada apelovala na trgovačke centre da cijene ne rastu, jer takvo ponašanje nije u redu.\nOna je dodala da je tim povodom ministar finansija Republike Srpske Zoran Tegeltija danas održao sastanak u Banjaluci sa predstavnicima velikih trgovačkih lanaca u Srpskoj.\nOznake: dvije odlukepoplavevlada rszeljka cvijanovic


Tramp nastavio žestoke napade na republikance\n12 oktobar, 2016\nRepublikanski predsednički kandidat Donald Tramp\nRepublikanski predsednički kandidat Donald Tramp najavio je da će poslednje nedelje predizborne kampanje da privede kraju onako kako on želi.\n"Veoma sam ljut na republikance. Oni ne stoje iza naroda", rekao je Tramp na skupu na Floridi, jednoj od odlučujućih saveznih država na predstojećim izborima.\nTakođe je optužio političare u Vašingtonu, i republikance i demokrate, da štite njegovu demokratsku rivalku Hilari Klinton od krivičnog gonjenja zbog upotrebe privatnog servera za mejlove dok je bila na položaju državne sekretarke.\n"Moramo da istražimo istragu. Da li su postigli sporazum u okviru kojeg svi u Vašingtonu štite jedni druge? Njoj ne bi trebalo da bude dozvoljeno da se kandiduje za predsednika", poručio je Tramp.\nRepublikanski kandidat međutim nije pomenuo video snimak iz 2005., koji je prošle nedelje procureo u javnost, a u kojem se vulgarno izražava o ženama.\nTramp, koji zaostaje u anketama, ponovio je u jučerašnjem intervjuu kablovskoj televiziji "Fox News" da su njegovi uvredljivi komentari o ženama samo “razgovor poput onih u svlačionici” i dodao da su mu mnoge žene rekle da su čule mnogo gore.\n“Ako se zbog toga gube izbori, onda će to biti prilično tužno”, istakao je republikanski kandidat.\nPredsednik Barak Obama, pristalica Hilari Klinton, oštro je kritikovao Trampove izjave na skupu u Severnoj Karolini.\n"Ne morate da budete suprug ili otac da kažete da to nije u redu. Treba samo da budete pristojno ljudsko biće", istakao je Obama.\nMnogi i dalje podržavaju Trampa uprkos vulgarnim izjavama, ali nove ankete pokazuju da još veći broj žena podržava njegovu demokratsku rivalku.\nHilari Klinton juče nije komentarisala to pitanje, već je na skupu u Majamiju bila usredsređena na klimatske promene koje smatra globalnom krizom.\nKlinton je ocenila da je globalno zagrejavanje stvaran i hitan problem i podržala Pariski sporazum, koji Tramp želi da ukine. Demokratska kandidatkinja podsetila je okupljene da Tramp smatra da je globalno zagrejavanje prevara koju su smislili Kinezi.\nNa skupu je govorio i bivši potpredsednik SAD Al Gor koji je istakao da je zemlji potreban lider kojem je stalo do životne sredine, umesto nekog ko poriče klimatske promene i ko bi doveo svet do klimatske katastrofe. Gor je naveo uragan “Metju” kao primer snažnije i smrtonosnije oluje koja je rezultat toplijih mora. Gor, koji je tesnim rezultatom izgubio izbore od Džordža Buša 2000. godine, pozvao je sve da glasaju.\nPrema novim istraživanjima javnog mnjenja, bivša državna sekretarka je povećala prednost u odnosu na Trampa na 6,2 odsto. Pojedini politički analitičari smatraju da Klinton trenutno ima gotovo 90 odsto šansi da bude izabrana za 45. predsednika SAD.\nZbog velikih šansi za pobedu, izborni štab Hilari Klinton razmatra intenziviranje predizbornih aktivnosti u saveznim državama koje gotovo uvek glasaju za republikanske kandidate, kao što su Džordžija na jugu i Arizona na zapadu zemlje.


"Prva šansa" i za tri nezaposlena doktora nauka\nU okviru akcije “Pravo na prvu šansu”, Pokrajinski sekretarijat za visoko obrazovanje i naučnoistraživačku delatnost i ove godine je angažovao nezaposlene doktore nauka u naučnoistraživačkim ustanovama na teritoriji AP Vojvodine.\nPokrajinski sekretar prof. dr Zoran Milošević uručio je danas tri ugovora istraživačima-realizatorima projekata koji su ispunili uslove konkursa i dobili mogućnost da predložene projekte realizuju na fakultetima i u institucijama u narednih dvanaest meseci.\n“Ako se u vezi sa međugeneracijskim problemima ne razumemo, onda smo izgubili orijentir kako društvo uopšte može da se reprodukuje. Bez uzajamne podrške različitih generacija nema društvenog kontinuiteta”, naglasio je sekretar Milošević.\nJavni konkurs za realizaciju akcije “Pravo na prvu šansu” trajao je od 28. avgusta do 18. septembra. Prijavilo se ukupno pet kandidata od kojih su tri ispunila uslove i dobila mogućnost da predložene projekte realizuju na Fakultetu tehničkih nauka i Prirodno-matematičkom fakultetu Univerziteta u Novom Sadu.\nTags: akcija "Pravo na prvu šansu", angažovani doktori nauka, Pokrajinski sekretarijat, prof. dr Zoran Milošević


Radoslav Momirović, Author at Boom93\nNa 16 fakulteta u Srbiji od naredne školske godine biće povećane školarine.\nNakon velikog broja kovid pozitivnih osoba tokom februara i epidemije gripa tokom marta, situacija sa koronavirusom je sada mnogo povoljnija u gradu, rekao je...\nVečeras projekcija filma „Zlatni dečko“ i noćno kupanje na gradskom bazenu\nVečeras (24. juna) biće organizovano noćno kupanje, prvi put ove godine, na bazenu Sportskog centra u Požarevcu.\nNa pruzi Jajinci - Mala Krsna koja spaja Požarevac i Beograd, 22. juna u 8 sati ponovo su pušteni u rad infrastrukturni kapaciteti i uspostavljen je teretni...\nNovi direktor Doma zdravlja stupio na funkciju, koji su prioriteti u narednom periodu?\nNa osnovu odluke Ministarstva zdravlja, 14. juna imenovan je novi VD direktor Doma Zdravlja u Požarevcu Dejan Milenković, specijalista pedijatrije i načelnik...\nPoljoprivrednici potpuno zatvorili saobraćaj na ulazu u Požarevac (FOTO)\nUdruženje poljoprivrednika “Stig” danas je organizovalo joj jednu protestnu vožnju ulicama Požarevca, nakon čega su traktorima potpuno blokirali ulaz u grad.\nPočeli radovi na raščišćavanju terena za Ivanjdanski vašar (FOTO)\nDo ovogodišnjeg vašara u Požarevcu ostalo je manje od 20 dana, a budući da se na prostoru nekadašnjeg vašarišta trenutno radi na izgradnji atletskog stadiona...\nOvo su najbliža letovališta: Gde iz Požarevca možete otputovati na more za šest sati kolima?\nUkoliko planirate da ove godine idete na more sopstvenim automobilom, jedan od odlučujućih faktora pri izboru jeste i udaljenost same destinacije.\nĐukanović: Tužilaštvo mora da reaguje nakon intervjua Dijane Hrkalović\nAdvokat Dijane Hrkalović, funkcioner SNS, Vladimir Đukanović izjavio je da smatra da Tužilaštvo mora da reaguje i da mu nije jasno zašto još čekaju ako sada...\nNakon Apotekarske ustanove i Doma zdravlja, Opšta bolnica dobija novog direktora?\nKako Boom93 nezvanično saznaje, nakon promene direktora u dve zdravstvene ustanove u Požarevcu, u još jednoj će biti imenovan novi direktor.\nCena ribe skočila za 68%, krompira za 193%: Koje su trenutne cene na požarevačkim pijacama?\nCene proizvoda poljoprivrede i ribarstva u aprilu ove godine u odnosu na isti mesec prošle veće su za 30,5 odsto, objavio je Republički zavod za statistiku.\nNakon pretećeg mejla dojave o bombama, kako će se odvijati nastava u popodnevnoj smeni u požarevačkim školama?\nNakon današnjih dojava o bombama u školama na teritoriji grada Požarevca, škola Dositej Obradović obavestila je roditelje o održavanju popodnevne nastave u...\nNakon protestne vožnje, poljoprivrednici potpuno zatvorili saobraćaj na ulazu u Požarevac (FOTO+VIDEO)\nUdruženje poljoprivrednika “Stig” danas je organizovalo protestnu vožnju ulicama Požarevca, nakon čega su traktorima potpuno blokirali ulaz u grad.\nU Privrednom sudu u Požarevcu 9 preduzeća još uvek u stečajnom postupku: Koji su razlozi dugih procesa?\nKako je navedeno na sajtu Agencije za licenciranje stečajnih upravnika u požarevačkom Privrednom sudu, u toku je devet stečajnih postupaka firmi iz...\nFestival luksuzne domaće rakije „Spirit Style“ na Srebrnom jezeru\n"Spirit Style" festival luksuzne srpske rakije, okupiće na Srebrnom jezeru najbolje srpske destilerije i pokazati šta je ono što danas Srbija nudi.\nStiže sezona omiljenog povrća: Koje su lokacije za prodaju lubenica i dinja u gradu?\nGradsko veće Grada Požarevca, na sednici 9. juna 2022. godine, donelo je odluku o utvrđivanju lokacija za prodaju lubenica i dinja u Gradu Požarevcu i Kostolcu.\nRTS: Nedovoljno uglja iz Kostolca za građane\nVlada je odobrila Elektroprivredi Srbije (EPS) da do kraja 2023. godine uveze četiri miliona tona uglja, kako bi se obezbedio nesmetan rad obrenovačkih...\nSednica Skupštine grada: Nova razrešenja i prestanci mandata?\nŠesnaesta sednica Skupštine grada Požarevca zakazana je za sredu, 15. jun od 10h.\nNajverovatnija budućnost: Do 2100. godine u Braničevskom okrugu živeće svega 35.000 stanovnika?\nU ovogodišnjem Nacionalnom izveštaju o ljudskom razvoju u poglavlju "Višeslojna priroda depopulacije u Srbiji – noviji trendovi i izgledi", čiji je autor...


ENERGEAN: Uložićemo 19 miliona dolara u istraživanje nafte kod Bara | Analitika - Informativni Portal\nENERGEAN: Uložićemo 19 miliona dolara u istraživanje nafte kod Bara\nKompanija Energean Oil & Gas saopštila je danas da je potpisala Ugovor o koncesiji za istraživanje i proizvodnju sa državom Crnom Gorom, koji se odnosi na blokove u podmorju 4219-26 i 4218-30, nakon odobrenja Skupštine Crne Gore. Oni su najavili da će u istraživanje nafte i gasa uložiti 19 miliona dolara.\nObjavljeno: 15. 03. 2017 - 16:18 Promjenite veličinu teksta: A A A\nUgovor je potpisala Dragica Sekulić, ministarka ekonomije Crne Gore, i Mathios Rigas, predsjednik i glavni izvršni direktor Energean Grupe, na ceremoniji održanoj ranije danas u Podgorici.\n“Ukupna investicija za period istraživanja od sedam godina iznosiće 19 miliona američkih dolara i podrazumijevaće finansiranje novog 3D seizmičkog ispitivanja, geofizičke i geološke studije, kao i bušenje jedne bušotine. Dva bloka se nalaze u podmorju na 50-100 metara ispod vode pored crnogorske obale, u blizini grada Bara. Energean planira da počne sa prikupljanjem podataka 3D seizmičkog istaživanja tokom prvog kvartala 2018. godine. Istočni Jadran je prilično neistražen do danas, uprkos tome što je geološki sličan široj jadranskoj zoni, koja je dobro poznata po svojim plodnim sistemima ugljovodonika u Italiji, Albaniji i Hrvatskoj, i značajan je region u smislu proizvodnje nafte i gasa više od 50 godina”, navodi se u saopštenju kompanije dostavljenom Portalu Analitika.\nOva posljednja objava dodatno podstiče posvećenost Energean-a traženju otvaranja prilika za naftu i gas na ovoj izuzetno obećavajućoj teritoriji. Predsjednik Energean Grupe i glavni izvršni direktor, Mathios Rigas, izjavio je tim povodom:\n“Oduševljen sam potpisivanjem Ugovora o koncesiji, što obilježava važan dan za Energean i naš kontinuiran rast, s obzirom da ulazimo u izuzetno obećavajući region Jadrana. Dok je priličan broj velikih kompanija koje se bave naftom i gasom napustio ovu oblast tokom perioda konstantno niskih cijena nafte, Energean je ostao posvećen razvoju ovog regiona, i sada je izuzetno dobro pozicioniran da iskoristi tu svoju posvećenost i fokusiranost.\n“Vjerujemo da je geologija slična onoj u Zapadnoj Grčkoj, gdje vršimo istraživanja od 2014. godine (kopneni dio, Joanina), imamo Plan razvoja polja koji je u toku kada je u pitanju podmorje Zapadnog Katakolona, i spremni smo da potpišemo novi ugovor za naredni blok (kopneni dio, Aitoloakarnania). “Pored toga, naše bogato iskustvo u radu u ekološki osjetljivim oblastima, uspješan rad na Prinos naftnom polju u Istočnoj Grčkoj, koje proizvodi naftu od 1981.godine, savršeno nas pozicionira da upravljamo ovim projektom u korist lokalne ekonomije i crnogorskog naroda.“\n15. 03. 2017 - 20:08


Početna » Agro teme » Ratarstvo » Suvomrazica brine kraljevačke ratare\nSetva strnih žita trajala je od 1.oktobra, pa sve do polovine decembra, pre svega zbog nepovoljnih vremenskih uslova. Seme je položeno u zemljište, ali ne svuda u pravo vreme i na tehnološki prihvatljiv način. Zbog toga je stanje useva i u kraljevačkom kraju veoma raznoliko i sa vrlo različitim potencijalima za rod.\nDo polovine decembra 2019. godine, prema izjavi Nenada Nešovića, savetodavca za ratarstvo u Poljoprivredno savetodavnoj i stručnoj službi Kraljevo, na teritoriji za koju je nadležna ova služba, zasejano je oko 5.460 hektara u jesenjoj setvi. Najviše površina je zasejano pšenicom, oko 3.900 hektara, ječmom-550, ovsem i raži-630 i trikitalom-280 hektara . Setva se odvijala kako su to vremenski uslovi dozvoljavali. Mnogi poljoprivrednici nisu ostvarili planirane, višegodišnje setvene površine, pre svega zbog nemogućnosti osnovne obrade zemljišta, kaže master inženjer Nešović.\nRatari u kraljevačkim selima, koji su uspeli da jesenas zaseju planirane površine, sada strepe zbog suvog i hladnog vremena koje bi moglo da ima negativne posledice po zasejane kulture.\n„Pšenicu sam zasejao na površini od jednog hektara uprkos velikim problemima koji su pratili setvu.Tu pre svega mislim na dug sušni period zbog kojeg sam kasnio sa setvom“, kaže Časlav Rakić, uspešni ratar iz Pekčanice kod Kraljeva.\nPrema njegovim rečima, kiša je pala „u pet do dvanaest, kako mi seljaci kažemo”, a pšenica je lepo nikla i on je zadovoljan. „Međutim, sada sam ozbiljno zabrinut zbog suvomrazice koja, ako potraje, može da ima ozbiljne posledice. Jedan snežni pokrivač od desetak centimetara bio bi dobra zaštita za pšenicu od mraza“, ističe naš sagovornik.\nRazličito stanje useva\nInženjer Nenad Nešović ističe da su ozimi usevi u fazama od nicanja do intezivnog bokorenja (1-4 bočna izdanka). Razlike i dinamici porasta i razvića useva će se zadržati do kraja vegetacije, s tim što će se kod kasnije poniklih biljaka skraćivati trajanje pojedinih faza.\n„Najveće potencijale za visok prinos imaju usevi koji su u ovom periodu u fazi početka bokorenja.Usevi koji sada niču ili formiraju 2. list prolaziće kroz više stresnih perioda tokom zime i proleća. Sneg koji je krajem decembra zabeležen na području Kraljeva, štiti mlade biljke od umerenih mrazeva i niskih temperatura koji se beleže u prvoj dekadi januara“,ocenjuje inženjer Nešović.\nSagovrnik: master inženjer Nenad Nešović\nproblemi u agraru pšenica ratarska proizvodnja Ratarski usevi ratarstvo zima


Rimac odgovorio skepticima: "Da, robotaksiji 2024. u Zagrebu" - Svetionik.com\nB92 biz #3642\n3642 Rimac odgovorio skepticima: "Da, robotaksiji 2024. u Zagrebu"\nB92 biz · 09.06.2021 10:15\nJesu li robotski taksiji realnost ili fantazija koju su Rimac i Plenković uspeli da prodaju Evropskoj komisiji, saznaćemo za nekoliko godina.\n"Dovešćemo investitore u Bujanovačku banju"\nB92 biz 1 mesto · 22.06.2021 17:31\nPredsednik Sbrije Aleksandar Vučić danas se obraća poslanicima u Skupštini Srbije. Pročitaj više\nB92 biz 1 mesto · 24.06.2021 08:05\nMinistarstvo rudarstva i energetike objavilo je rešenje kojim se odobrava finansiranje programa energetske sanacije. Pročitaj više\nCena sata astronomska: Tražiće od motociklista da plaćaju parking\nB92 biz · 18.06.2021 09:54\nPariz će od sledeće godine tražiti od motorista da plaćaju parking, što je pokušaj grada da smanji buku i zagađenje. Pročitaj više\nB92 biz · 18.06.2021 10:27\nBord direktora Međunarodnog monetarnog fonda razmatraće danas u Vašingtonu predlog novog sporazuma sa Srbijom. Pročitaj više\nB92 biz · 18.06.2021 10:59\nOd prvog jula ukida se roming u regionu. Pročitaj više\nB92 biz · 18.06.2021 11:30\nDrugi avion u vlasništvu "ToMontenegra" ostaće bez motora zbog duga "Montenegro Airilinesa", pišu podgoričke Vijesti. Pročitaj više\nZa gasne priključke od 780 evra prijavilo se 30.000 domaćinstava\nB92 biz · 18.06.2021 12:16\nDirektor Srbijagasa Dušan Bajatović rekao je da je do sada urađeno nekoliko hiljada priključaka za gas onima koji su prihvatili cenu od 780 evra na tri godine. Pročitaj više\nB92 biz · 18.06.2021 13:02\nTraži se lokacija za novu luku Beograd i dve su izdvojene kao potencijalne, kaže ministar građevinarstva, saobraćaja i infrastrukture Tomislav Momirović. Pročitaj više\nB92 biz · 18.06.2021 14:20\nMinistar finansija Siniša Mali sastao se sa kineskim partnerima. Pročitaj više


Smenili Dragoljuba Simonovića, pa ga vratili da reformiše Železnice - Ozonpress :: internet portal\nUprkos tome što ga je zbog loših rezultata, bahatosti i nepotizma Vlada Srbije smenila s funkcije direktora „Železnice Srbije“, Dragoljub Simonović je pre tri dana postavljen za člana radne grupe za izradu biznis plana za restrukturiranje ove državne firme, koja je u 2013. zabeležila gubitak od čak 8,2 milijarde dinara, saznaje Kurir.\nDragoljub Simonović u Čačku sa , arhiva\n– Sramota je da čovek koji će ostati upamćen samo po enormnim računima za službene ručkove – od kojih su neki iznosili i po 1.500 evra jer je jeo tartufe – i čija je najveća investicija od 500.000 evra izgradnja podvožnjaka ispred njegove kuće u Vrčinu sada treba da odlučuje o reformi firme. Da ne pričamo o bahatosti i zapošljavanju plejade rođaka i prijatelja, enormnim troškovima za službena putovanja od kojih firma nije videla nikakvu korist – objašnjava naš sagovornik.\n– Umesto da polaže račune pred policijom, Simonović će određivati sudbinu 18.000 radnika koje je njegovo direktovanje već skupo koštalo – tvrdi naš sagovornik. Iz „Železnica“ potvrđuju saznanja Kurira o formiranju radne grupe za izradu modela biznis plana budućeg holding društva.\n– Grupa ima 11 članova, a njen predsednika je Vladan Kovačević. Grupa predstavlja samo jedan od segmenata čitavog projekta restrukturiranja „Železnica Srbije“ – poručuju iz tog preduzeća, ne komentarišući čime je Simonović zaslužio da se u tom telu nađe.\nDragoljub Simonović juče se nije javljao na telefon, te nismo čuli njegove predloge za reorganizaciju „Železnica“. On je „Železnicama“ rukovodio od decembra 2012. do jula 2014, a tu funkciju preuzeo je iz fotelje predsednika opštine Grocka. Zanimljivo je da je do 2008. po zanimanju bio mašinski konstruktor, da bi se četiri godine kasnije predstavio kao diplomirani ekonomista. U međuvremenu je, kaže, završio treći stepen na Fakultetu za poslovne studije u Banjaluci, a četvrti na Fakultetu za preduzetnički biznis Univerziteta „Union – Nikola Tesla“.\nKondukter 26/02/2015 u 07:59 Odgovorite\nMogu da postava koga hoće, dok taj ne otpusti konduktere koji naplate polovinu vrednosti karte, novac stave u džep, a kartu ne izdaju, ništa bolje neće biti.\nA postali su toliko bahati , da to sami predlažu putnicima . Retko putujem vozom , ali mi se to dogodilo bar 3-4 puta.\nBATO 26/02/2015 u 14:32 Odgovorite\nJEL’ GA OVO ANDRIJA xxxxx, i DULE kancelarija, mole za mesto KONDUKTERA gde RADOJEVIC ne bi placao KARTU!!!


14/01/2022 | 20:52\nŠumadija je prepoznata kao nova destinacija za digitalne nomade i region koji ima bogatu turističku ponudu, što potvrđuje i sve više “svetskih putnika“, zainteresovanih da se upoznaju sa ovom destinacijom koja nudi odlične uslove za rad i odmor, saopštila je Privredna komora Srbije.\nOvaj region predstavili su, na Svetskoj izložbi Ekspo 2020 Dubai na Paviljonu Srbije, studenti Fakulteta organizacionaih nauka (FON) iz Beograda kroz projekat Topola “Work from Home” Hub, a promocija je privukla veliki broj turističkih poslenika iz različitih država, kao i predstavnika IT sveta, navodi se u saopštenju PKS.\n“Turiste iz UAE sve više interesuje Beograd”\n“Turiste iz Emirata sve više interesuje Beograd kao destinacija. Turoperatori sa kojima smo razgovarali o saradnji veoma su zainteresovani za dovođenje gostiju, a posebno za organizacije tura koje bi uključile više gradova poput Beograda, Novog Sada, ali i obilazak prirodnih lepota Srbije”, kaže Roberto Stojko, generalni direktor hotela Radisson.\nTokom bilateralnih susreta na Paviljonu Srbije predstavile su se i kompanije IT industrije sa inovativnim aplikacijama koje imaju primenu u hotelskoj i turističkoj industriji.\nSrpski startup Wmenu predstavio je bezkontaktnu ekološku platformu za hotele, koja gostima omogućava da putem mobilnih telefona imaju sve potrebne informacije prikazane u slikama što čini komunikaciju efikasnijom i jednostavnijom.


Brnjak - 1\n17. 10. 2021 09:08\nRosu se povukla sa Jarinja, Kfor na administrativnim prelazima\n02. 10. 2021 15:08\nJARINJE - Jedinice kosovske specijalne policije Rosu danas su se, nakon nekoliko sati oklijevanja, povukle sa administrativnog prelaza Jarinje.\n26. 09. 2021 17:44\n26. 09. 2021 17:02\nPotpredsjednik Srpske liste Igor Simić poručio je danas sa blokade na Brnjaku da Srbi sa Kosova mirno protestuju na prelazima zbog jednostranih poteza Prištine.\n24. 09. 2021 19:28\nBRISEL - NATO je danas pozvao na hitnu deeskalaciju na sjeveru Kosova i Metohije.\n23. 09. 2021 21:58\nPredsjednik Srpske liste Goran Rakić izjavio je danas da pošto se čuju izjave da nije bilo napada i da Srbi nisu pretučeni na Brnjaku, poziva i Prištinu i međunarodne organizacije da dođu i da se uvjere da je to tačno.\n20. 09. 2021 15:38\nPRIŠTINA - Ministarstvo unutrašnjih poslova u Prištini apelovalo je na građane južne srpske pokrajine da ne koriste administrativne prelaze Brnjak i Jarinje već druge administrativne prelaze, a zbog mogućih prepreka koje mogu na putu da se pojave.\n24. 03. 2019 16:28\nKOSOVSKA MITROVICA - Odbojkašima Bukovice iz Ivanjice i Ribnice iz Kraljeva zabranjeno je danas da pređu prelaz Brnjak kako bi odigrali zakazane utakmice redovnog kola u okviru Regionalne lige Zapad u Zubinom Potoku.


Dan online - Politika: Kriminalci više neće biti dio sistema - 2020-09-21\nPolitika ALEKSA BEČIĆ RAZGOVARAO SA ŠVEDSKIM AMBASADOROM JANOM LUNDINOM\nLundin i Bečić sa saradnicima Kriminalci više neće biti dio sistema Nova demokratska vlast biće pomiriteljska, proevropska, procrnogorska i prozapadna i nastaviće da jača spoljnopolitički kurs Crne Gore, kazao je Bečić\nNova vlast će nastaviti da jača spoljnopolitički kurs Crne Gore i ispunjava sve međunarodne obaveze kako bi se država što brže integrisala u evropsku porodicu naroda, kazao je predsjednik Demokratske Crne Gore Aleksa Bečić na jučerašnjem sastanku sa ambasadorom Švedske Janom Lundinom, kojeg je upoznao sa postizbornim sporazumom koji su sklopili i javno prezentovali lideri tri pobjedničke koalicije.\nLider Demokrata je istakao da će nova demokratska vlast biti pomiriteljska, proevropska, procrnogorska i prozapadna.\n– Radićemo pošteno, u skladu sa Ustavom i svim drugim pozitivnim propisima, a jedini naš prihod biće plata i ništa mimo plate. Država više nikada neće dozvoliti da kriminalci postanu dio sistema, da upravljaju sistemom i koriste sistem za lično bogaćenje i očuvanje privilegija koje su sticali trodecenijskim kreativnim privatizacijama. Crna Gora će konačno dobiti nezavisne institucije, neopterećene balastima prošlosti, kojima neće upravljati niko osim ljudi koji se nalaze na njihovom čelu – poručio je Bečić.\nAmbasador Lundin je čestitao predsjedniku Demokratske Crne Gore na sjajnom izbornom rezultatu i pozdravio njegove izjave nakon izborne noći, sa posebnim osvrtom na jačanje spoljnopolitičkih prioriteta Crne Gore.\n– Svaki izborni proces je korak naprijed za demokratiju, naročito ukoliko se izbori odvijaju u mirnoj i fer atmosferi – rekao je Lundin.


ZIMSKA PROMOTIVNA AKCIJA ER SRBIJE: Destinacije po veoma atraktivnim cenama | Ekspres.net\nZIMSKA PROMOTIVNA AKCIJA ER SRBIJE: Destinacije po veoma atraktivnim cenama\nEr Srbija je\nEr Srbija je za svoje putnike pripremila specijalnu zimsku akciju sa velikim brojem destinacija po veoma atraktivnim cenama. Promotivne avio-karte\nEr Srbija je za svoje putnike pripremila specijalnu zimsku akciju sa velikim brojem destinacija po veoma atraktivnim cenama. Promotivne avio-karte u prodaji su do nedelje, 22. decembra i odnose se na putovanja u periodu od 23. decembra 2019. do 31. januara 2020. godine.\n"Povodom predstojeće sezone praznika želimo da našim putnicima ponudimo što veći broj primamljivih destinacija po značajno sniženim cenama. Sigurni smo da će uz promotivnu akciju Er Srbije planiranje zimskog odmora biti lepše i lakše nego ikada," izjavio je Jirži Marek, direktor za komercijalu i strategiju Er Srbije.\nKupovina avio-karata, u okviru specijalne zimske promotivne ponude, moguća je preko internet sajta airserbia.com, pozivanjem besplatnog broja Kontakt centra 0800 111 528 za pozive iz Srbije, odnosno +381 11 311 21 23 za pozive iz inostranstva, te putem ovlašćenih turističkih agenata ili u beogradskim poslovnicama Er Srbije koje se nalaze na Aerodromu Nikola Tesla, Bulevaru Kralja\nAleksandra 17 i u ulici Jurija Gagarina 12.


Fond zdravstvenog osiguranja Republike Srpske krajem sljedeće godine na regiji Gradiške uvodi elektronske kartice za osiguranike | Radio Gradiška 98,8 MHz\nFond zdravstvenog osiguranja Republike Srpske krajem sljedeće godine na regiji Gradiške uvodi elektronske kartice za osiguranike\nPrva elektronska kartica za osiguranike Fonda zdravstvenog osiguranja Republike Srpske biće besplatna, dok se potpuna realizacija Integrisanog zdravstvenog informacionog sistema očekuje krajem naredne godine. Projekat će prvo početi u regiji Gradiška, a do kraja 2020. godine trebalo bi da bude uveden u sve regije u Srpskoj.\nGostujući u programu Radio Gradiške rukovodilac poslovnice Gradiška Fonda zdravstvenog osiguranja Republike Srpske, Željko Pepić rekao je da bi IZIS sistem trebao znatno da unaprijedi zdravstveni sistem, učini ga kvalitetnijim i da donese značajne finansijske uštede za cjelokupni sistem. On je dodao da je ovim sistemom planirano uvođenje elektronskih kartica, recepata, kartona, uputnica i nalaza.\n“Prve elektronske kartice će biti besplatne za naše osiguranike što je planirano u okviru projekta čija je vrijednost 23 miliona KM bez PDV-a. Prednost IZIS-a je što zbog složenosti sistema i obimnosti svih podataka bez softverskog praćenja je nemoguće imati kontrolu nad cijelim sistemom, a sa druge strane zdravstvene ustanove bi imale uvid u medicinske podatke pacijenta poput dijagnostičkih procedura i podataka. Pacijenti će dobijati račun na kome će biti vidljivo koja je usluga pružena i po kojoj cijeni, a sa druge strane Fond će moći kontrolisati naplatu i vršenje ugovorenih usluga. Takođe će se smanjiti čekanje na dijagnostičke i terapijske procedure. Bitno je naglasiti da će se moći kontrolisati potrošnja lijekova tako da se više neće dešavati da jedna bolnica ostane bez određenog lijeka dok ga druga bolnica ima na zalihama”, rekao je Pepić.\nOn je dodao da Fond osim ovog noviteta od 1. maja u potpunosti finansira lijek za trudnice ”progesteron” komercijalnog naziva ”utrogestan” čime je nastavljena podrška pronatalitetne politike Vlade Republike Srpske jer Fond od prošle godine u potpunosti finansira treću vantjelesnu oplodnju i među prvima u regionu je počeo da finansira čuvanje embriona.\nFond Srpske finansira i liječenje rijetkih bolesti koje su registrovane u centru rijetkih bolesti. Od prošle godine finansiraju se insulinske pumpe za lica oboljela od dijabetesa. Kada je u pitanju medicinska rehabilitacija pojednostavljeni su postupci za lica sa invaliditetom kao i za djecu mlađu od 18 godina. Fond od ove godine finansira terapije za liječenje multiple skleroze, leukemije, karcinoma pluća i heperatitisa C.\nBogata ponuda voća, povrća, rasade...\nSrpska pravoslavna crkva proslavić...


Sastavni deo svakog ozbiljnog gradevinskog preduzeca je svakako i armiracki pogon, osnovan prvenstveno zbog sopstvenih potreba, a u kojem našim klijentima možemo da ponudimo i prodaju betonskog gvožda svih profila na potpuno automatizovanim mašinama.\nJoš bitiniji su ljudski resursi, koji u našem slucaju mogu odgovoriti i najkomleksnijim zahtevima savremene gradnje.\nYou are here: Proizvodnja Armatura\nSve probleme vezane za armiranje konstruktivnih elemenata tokom izgradnje prepustite nama!\nIzrada armature prema armaturnim planovima i specifikacijama\nvezanje armature u armaturne koševe\nzavarivanje armature tehnologigojm CO2\nprevoz i montaža armature na mesto ugradnje\nkontrolna ispitivanja armature\nMašinsko savijanje svih oblika i jačina\nDeo mogućih oblika kod savijanja armature\nKvalitet materijala koji se nalazi na našem armiračkom pogonu pratimo vlastitom laboratorijom za ispitivanje čvrstoće.\nSvim gore navedenim delatnostima možemo brzo i kvalitetno pratiti izgradnju bilo kojeg građevinskog objekta na području Srbije.\nGotovi elemeti (koševi), ankeri, stupovi, serklaži, grede, nosači i niz drugih elemenata formiramo kao vrlo praktične, čvrste koševe tehnologijom varenja CO2. Na taj način su kompletno pripremljeni koševi za postavu u oplatu i betoniranje.